Χάρης Ντάβλας: Ο πρώτος Έλληνας style blogger! - Instyle GR\n21/09/2014 @ 08:30:36\nΜπορεί να υπάρχουν δεκάδες, αν όχι εκατοντάδες, Ελληνίδες fashion bloggers, κάποιες από τις οποίες ιδιαίτερα επιδραστικές, όμως οι άντρες που δίνουν το δικό τους προσωπικό στίγμα στο κομμάτι του στιλ ήταν είδος προς… ανακάλυψη, μέχρι τη στιγμή που ο καθιερωμένος στο χώρο των PR Χάρης Ντάβλας αποφάσισε να κάνει το μότο του, «η εικόνα εμπνέει εμπιστοσύνη», ένα ολόκληρο website.\nΤο In Icons We Trust (www.iniconswetrust.com) ήταν κατά κάποιον τρόπο μοιραίο να γεννηθεί. Θυμάμαι τον Χάρη μέσα στα χρόνια σε πολλές διαφορετικές περιστάσεις. Σε διακοπές στη Μύκονο, τυχαίες συναντήσεις μας σε βραδινές εξόδους, αλλά και στα events που διοργανώνει η εταιρεία του, Davlas and Partners, τα τελευταία δέκα χρόνια, πάντα κομψό, να υιοθετεί με έναν πολύ δικό του τρόπο όλα αυτά που χαζεύαμε στα αμερικανικά GQ και Esquire, βίβλους της αντρικής μόδας για όσους από εμάς δουλεύαμε στα περιοδικά. Τα κοντά παντελόνια, τα τέλεια ραμμένα μπλέιζερ, τα χαρακτηριστικά μπλε slim fit κοστούμια του δημιουργούσαν ένα προσωπικό στιλ, χωρίς να το επιδιώκει, το οποίο βέβαια εκείνος υποστήριζε με άνεση, αλλά ήταν και αυτό που τον έκανε να ξεχωρίζει ανάμεσα στο συνήθως βαρετά ντυμένο αντρικό πλήθος της πόλης. Κάτι που τη σωστή στιγμή προκάλεσε ένα «κλικ» από το φωτογράφο Γιώργο Καπλανίδη, που έμελε να γίνει η αρχή της ιδέας του website.\nΟ Χάρης τον περασμένο χειμώνα βρισκόταν στα παρασκήνια του fashion show της σχεδιάστριας Marianna G, φορώντας ένα από τα χαρακτηριστικά αγαπημένα του μπλε κοστούμια. Ο Γιώργος Καπλανίδης, που βρισκόταν εκεί, έβγαλε ένα αυθόρμητο snapshot αποτυπώνοντας τη στιγμή. Όλοι σχολίασαν πόσο υπέροχη ήταν η φωτογραφία και ο Χάρης την κράτησε στο αρχείο του. Μέχρι τη στιγμή που, σερφάροντας στο διεθνές αντρικό site στιλ mrporter.com, όπως συνήθιζε κάποια βράδια για να ξεφύγει από την πίεση της δουλειάς, έπεσε πάνω σε ένα διαγωνισμό. Έπρεπε να στείλεις τα στοιχεία και μια φωτογραφία σου δηλώνοντας συμμετοχή στο διαγωνισμό για το αντρικό κομψό κοινό ανά τον πλανήτη, ανάμεσα από το οποίο το mrporter θα ξεχώριζε τους πιο stylish άντρες της χρονιάς.\n«Το έκανα για πλάκα. Θυμήθηκα τη φωτογραφία του Καπλανίδη που είχε αρέσει σε όλους τους φίλους και έστειλα αυτή» μου λέει χαμογελώντας, καθώς δεν μπορούσε με τίποτα να φανταστεί πως θα έβγαινε ο 8ος πιο καλοντυμένος άντρας στον κόσμο. «Πάντα σκεφτόμουν πως θα ήθελα να κάνω ένα blog αντρικής μόδας, αλλά πολύ θεωρητικά. Όλοι μου έλεγαν “βγάζεις πολύ ωραίες φωτογραφίες, ντύνεσαι ωραία”. Η ιδέα υπήρχε στο πίσω μέρος του μυαλού μου, αλλά ποτέ δεν υπήρχε χρόνος» ομολογεί. Ωστόσο, μετά τη «διάκριση» το πήρε πιο σοβαρά, ειδικά μετά την παρότρυνση του φίλου του και σχεδιαστή μόδας Δημήτρη Πέτρου. «Αυτό που με αντιπροσωπεύει ως άνθρωπο, πέρα από τη δουλειά μου, είναι το στιλ μου και η αγάπη μου για τα ταξίδια. Έτσι, το In Icons We Trust τελικά δεν έγινε απλά ένα blog, αλλά ένα website με αρκετά sections».\nΔιαγωνισμός ΙnStyle.gr και Αmway: 5 τυχερές θα κερδίσουν από δύο κραγιόν\nstyle blogger WHAT'S right NOW πρώτος Έλληνας Χάρης Ντάβλας


Αρχική » ΑΠΟΣΤΡΑΤΟΙ , ΓΕΩΡΓΙΟΣ ΓΕΩΡΓΙΑΔΗΣ , Δ'ΣΣ , ΕΑΑΣ ΞΑΝΘΗΣ , ΠΟΜΑΚΟΧΩΡΙΑ ΞΑΝΘΗΣ » ΕΑΑΣ ΞΑΝΘΗΣ: Γ’ Χαιρετισμοί στον ι.ν. Αγ Γεωργίου στη ΓΛΑΥΚΗ Ξάνθης (ΦΩΤΟ)\nΗ εκκλησία γέμισε ασφυκτικά, καθώς το εκκλησίασμα ήταν πάνω από 180 άτομα που ήρθαν για να εκκλησιαστούν και ταυτόχρονα να συμπαρασταθούν ηθικά σε αυτούς που «Φυλάνε Θερμοπύλες» στην περιοχή μας. Επίσης παρευρέθη υψηλόβαθμη αντιπροσωπεία του Δ’ Σ. Στρατού.\nΟι εκκλησιαζόμενοι προσήλθαν με 3 μισθωμένα λεωφορεία από την Ξάνθη (ανά 1 από το Λύκειο Ελληνίδων, την ΕΑΑΣ Ξάνθης και 1 από το 2ο Λύκειο της Ξάνθης), αλλά και με ΙΧΕ οχήματα από τη γειτονική ΔΡΑΜΑ. Στο εκκλησίασμα παραβρέθηκαν η Πρόεδρος και πολλά μέλη του Λυκείου Ελληνίδων, 50 μαθητές & μαθήτριες του 2ου Λυκείου Ξάνθης και οι συνοδοί καθηγητές τους, ο Πρόεδρος, ο Αντιπρόεδρος, αρκετά μέλη και φίλοι του Παραρτήματος ΕΑΑΣ Ν. Ξάνθης, οι Πρόεδροι και μέλη του ΔΣ της Ενώσεως Αποστράτων Αστυνομικών, ο Πρόεδρος του Συλλόγου Ποντίων, η Πρόεδρος και μέλη του ΣΣΠΔΥ Ν. Ξάνθης, οι οικογένειες και οι φίλοι του Προσωπικού της Μονάδος, καθώς επίσης και οι δωρητές ανέγερσης του I.N από τη Δράμα.\nΜετά τον εκκλησιασμό, ο Διοικητής και το όλο το Προσωπικό της Μονάδος, ως φιλόξενοι οικοδεσπότες, προσέφεραν σε όλους καφέ, αναψυκτικά, όπως και άλλα και νηστήσιμα εδέσματα τα οποία προσκομίστηκαν από το Λύκειο Ελληνίδων Ξάνθης, ενώ στους μαθητές του Λυκείου είχε ήδη προηγηθεί ενημέρωση από το Διοικητή της Μονάδος και περιήγηση στους χώρους του Στρατοπέδου. Εκφράσθηκαν οι ευχαριστίες όλων μας στο Διοικητή της Μονάδος για την υποδοχή και φιλοξενία, στην Πρόεδρο κ. Πέπη Στάντσιου το ΔΣ και τα παρόντα μέλη του Λυκείου Ελληνίδων, που ως «ανάδοχος» Σύλλογος, μερίμνησαν για την παρασκευή-προμήθεια-προσφορά των εδεσμάτων. Ευχαριστούμε όσους & όσες προσήλθαν, αλλά ιδιαίτερα τους Μαθητές και τις Μαθήτριες του 2ου Λυκείου Ξάνθης, που με τα νιάτα τας γέμισαν την εκκλησία.\nΕπόμενος εκκλησιασμός, είναι στις 24 Μαρ.2017, με την Ακολουθία των Δ’ Χαιρετισμών στον Ι.Ν. Αγ. Γεωργίου στον ΕΧΙΝΟ. Επίκαιρη πληροφόρηση, με χρόνους αναχώρησης και δηλώσεις συμμετοχής, με ΑΝΑΚΟΙΝΩΣΗ, όπως και από την ιστοσελίδα www.eaasxanthis.gr.\nΓράφει ο : Υπτγος ε.α Γεώργιος Γεωργιάδης,


Ενοικίαση αυτοκινήτου σε Βανκούβερ από 29 €/ημέρα Ι Skyscanner\nΣυγκρίνετε τις επιλογές ενοικίασης αυτοκινήτου σε Βανκούβερ\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Βανκούβερ ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Βανκούβερ μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Βανκούβερ. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Βανκούβερ, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Βανκούβερ, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Βανκούβερ σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Βανκούβερ δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.


Σφηνάκια για Αττικής-Proton, BlackRock και AXE\nΣεπ 26 2011\nBlackRock - Σύστημα: Το τι θα βγάλουν οι έλεγχοι της BlackRock στο χαρτοφυλάκιο χορηγήσεων των τραπεζών απασχολεί όλο το σύστημα.\nΌχι μόνο για τις πιθανόν πρόσθετες προβλέψεις στις οποίες θα υποχρεωθούν οι τράπεζες αλλά και για να μη βρεθούν εκτεθειμένοι.\nΑν αποκαλυφθούν πάρα πολλοί σκελετοί, τότε, πέραν των διοικήσεων, θέμα θα εγερθεί και για τους ελεγκτές που υπογράφουν, όπως βέβαια και για τις ελεγκτικές υπηρεσίες.\nΓι' αυτό και όλοι κάθονται σε αναμμένα κάρβουνα…\nΥ.Γ. Τα δάνεια με εγγύηση Δημοσίου σε ΔΕΚΟ και άλλους φορείς θα θεωρηθούν ασφαλή ή όχι;\nΤΡΑΠΕΖΑ ΑΤΤΙΚΗΣ - PROTON: Στις αρχές της εβδομάδας αναμένεται να αποφασίσει η Τράπεζα Αττικής αν θα προχωρήσει το «φλερτ» με την Proton Bank.\nΗ διοίκηση της τράπεζας έχει πλέον στα χέρια της τα βασικά σημεία του οικονομικού και νομικού ελέγχου που διενήργησαν οι KPMG και Boston Consulting και την Τρίτη, όπως ακούμε, ενδέχεται να πραγματοποιηθεί το κρίσιμο διοικητικό συμβούλιο.\nΑΧΕ: Σύμφωνα με πληροφορίες, ακριβώς στο «παρά ένα» χάλασε το deal Fortius Finance - Merit AΧΕΠΕΥ.\nΑν και οι συζητήσεις ήταν σε ιδιαίτερα προχωρημένο στάδιο, πιθανότατα εμπόδιο στην επίτευξη της οριστικής συμφωνίας υπήρξε το ακίνητο της Fortius και η τρέχουσα αποτίμησή του…\nΤο Καστέλι, ο «Δήμαρχος» και η κόντρα με το ΥΠΟΙΚ\nΠώς η Forthnet ανακάτεψε ξανά την τράπουλα…\nFF Group: Έχει cash flow, αγοράζει και ο μέτοχος…\nH Black Rock, τα δάνεια ΠΑΣΟΚ-ΝΔ & η πολυκατοικία\nΥπουργοί-συνδικαλιστές στον ρόλο του χρηματιστή!


Πρώτη Ημέρα Στο Σχολείο! - AthleteStories\nΕίμαστε μέσα στο χωριό Νούνγκβι της Ζανζιβάρης, στα 50 μέτρα περίπου από τη θάλασσα, και το τοπίο είναι μαγικό.\nΠαραλίες με κάτασπρη άμμο και φοινικιές, τιρκουάζ νερά με ξύλινα ψαροκάικα, κι ο ήλιος που δύει ακριβώς μέσα στη θάλασσα.\nΚι η πλήρης αντίθεση, στα πενήντα μέτρα πιο πάνω, καλύβες και κτίρια στην πιο απλή τους μορφή, τέσσερις τοίχοι με τσιμέντο, παράθυρα από σεντόνια, στέγες από λαμαρίνες.\nΚρυφοκοιτώντας μέσα, σπάνια έβλεπα περισσότερα από ένα στρώμα.\nΓυναίκες να κάθονται έξω από τις πόρτες τους σε παρέες και παιδιά να παίζουν ξυπόλητα στο χώμα με πλαστικά μπουκάλια, παλιές ρόδες και ξυλόβεργες παντού.\nΚάποιοι είχαν ανάψει φωτιά με ξύλα για να μαγειρέψουν το βραδινό τους κι άλλοι καθαρίζουν την περιοχή γύρω από το σπίτι τους.\nΓυναίκες στην Ζανζιβάρη / Photo by: Giacomo Berardi (Unsplush).\nΔεν μου πήρε παραπάνω από δύο μέρες για να συνειδητοποιήσω ότι η Ζανζιβάρη έχει δυο πλευρές. Αυτή της παραλίας, με τα τουριστικά θέρετρα και δραστηριότητες, τα μαγαζάκια με διάφορα χειροποίητα σουβενίρ και μικρά φαγάδικα, καθώς αποτελεί πόλο έλξης πολλών τουριστών λόγω της φυσικής της ομορφιάς.\nΚαι λίγο πάνω από την παραλία και κατά μήκος αυτής βρίσκεται το χωριό, όπου ζουν οι ντόπιοι σε συνθήκες που δεν συναντά κανείς εύκολα στην Ευρώπη.\nΕγώ τουλάχιστον δεν το είχα ξανά δει.\nΑλλά το κύριο γνώρισμα και των δύο πλευρών της Ζανζιβάρης είναι οι άνθρωποι: χαμογελαστοί, επικοινωνιακοί και εντυπωσιακά φιλικοί.\nΗ πρώτη μου βόλτα στο χωριό διήρκησε μιάμιση ώρα, γιατί ήμασταν εξαντλημένοι από το ταξίδι και την επόμενη μέρα θα ξεκινούσαμε στο σχολείο νωρίς το πρωί.\nΠερπάτησα μέσα από το χωριό και μετά κατά μήκος της παραλίας, και κυριολεκτικά καθένας που συναντούσα στο δρόμο χαιρετούσε στη γλώσσα του: Jambo, Poa, Mambo.\nΚι αυτό θα συνεχιζόταν και τις επόμενες μέρες, από τις γυναίκες και τους άντρες μέχρι και το πιο μικρά παιδάκια, κι αν δεν χαιρετήσεις πίσω, επαναλαμβάνουν το χαιρετισμό.\nΜάλλον δεν χρειάζεται να γνωρίζεις καλά τον άλλον για να πεις ένα απλό «γεια», καθώς διασταυρώνεστε στο δρόμο, και να συνεχίσει ο καθένας το δρόμο του.\nΠόσο διαφορετικό από τις συνήθειές μας στην Αθήνα!\nΈτσι έμαθα και τις πρώτες μου λέξεις.\nΗ Κάρλι είχε φτάσει περίπου μια εβδομάδα νωρίτερα από μένα, αφού εγώ είχα ακόμα τις υποχρεώσεις με την εθνική ομάδα.\nΤο ίντερνετ δεν είναι εύκολο να το βρει κανείς στο νησί, αλλά κι η αλήθεια είναι όσες φωτογραφίες κι αν δεις, μόνο όταν βρεθείς στο μέρος το ίδιο αντικρίζεις την πραγματικότητα.\nΗ Κάρλι το μόνο που μου είχε πει είναι ότι ο Κόκο, ο ιδρυτής του σχολείου, κι οι δάσκαλοι είναι ενθουσιασμένοι που είμαστε εδώ και μας έχουν υποδεχθεί πολύ θερμά.\nΌσο για τα παιδιά, μου είπε: «Δεν θα σου πω τίποτα, θέλω να τα γνωρίσεις μόνη σου, ένα – ένα».\nΚαι, κάπως έτσι, ξεκινάει η πρώτη μέρα:\nΣηκωνόμαστε 7 το πρωί να φάμε το πρωινό μας, που περιλαμβάνει φρέσκα τροπικά φρούτα, ό,τι παράγεται στην περιοχή μόνο (οι εισαγωγές είναι πανάκριβες) και στις 8 παρά είκοσι ξεκινάμε για το σχολείο.\nΜια δεκάλεπτη διαδρομή μέσα από το χωριό, οι γυναίκες έξω από τα σπίτια τους προετοιμάζουν τη φωτιά για τον πρωινό χυλό ή πλένουν ρούχα στη λεκάνη, και παιδιά διαφόρων ηλικιών (δυστυχώς πολλά) αναλαμβάνουν δουλειές του σπιτιού, όπως το καθάρισμα.\nΒλέπουμε την πολύχρωμη ταμπέλα που γράφει Zanzibar School of Hope, και στα επόμενα εκατό μέτρα δεκάδες παιδάκια με τις στολές του σχολείου ξεπροβάλουν από σπίτια και δρομάκια και κατευθύνονται μαζί μας προς το σχολείο. Μόνα τους!\nΠαιδάκια ηλικίας 3 έως 7 χρονών το πολύ. Δεν αργούν να μας δουν και τρέχουν καταπάνω μας, φωνάζοντας «teacher–teacher», όποιο προλάβει να πιάσει τα χέρια μας.\nΤην Κάρλι τη γνώριζαν από τις προηγούμενες μέρες, εμένα με έβλεπαν πρώτη φορά αλλά η χαρά είναι ζωγραφισμένη στο πρόσωπό τους και σα να με ήξεραν από πάντα μαλώνουν μεταξύ τους ποιο θα με κρατήσει από το χέρι.\nΜακάρι να μπορούσα να τα κρατήσω όλα, αυτό σκέφτηκα εκείνη τη στιγμή, αλλά αρκέστηκα να είναι δυο σε κάθε χέρι κι ένα σε κάθε μπράτσο κι άλλα δέκα τριγύρω, περπατούσαμε όλοι μαζί μέχρι να φτάσουμε στο σχολείο.\nΤο συναίσθημα εκείνης της στιγμής δεν περιγράφεται με λόγια κι η αλήθεια είναι ότι αυτό το κομμάτι της διαδρομής, ήταν το πιο αγαπημένο μου όλης της ημέρας! Και, κάθε μέρα, προσπαθούσα να κρατάω διαφορετικά παιδάκια, να μην είναι κανένα παραπονεμένο.\nΌχι βέβαια ότι έχουν τέτοιες ανησυχίες αυτά τα παιδιά.\nΕίναι εντυπωσιακά πειθαρχημένα, όπως θα ανακαλύψω στη συνέχεια.\nΜπαίνουμε στο σχολείο, το οποίο αποτελείται από επτά τάξεις, οι δύο είναι αρκετά σκοτεινές, γιατί είναι ενδιάμεσα από τις ακριανές και δεν τις βλέπει ο ήλιος, δυστυχώς, και ηλεκτρικό ρεύμα δεν υπάρχει.\nΟι τοίχοι είναι γεμάτοι με ζωγραφιές και σχέδια. Υπάρχουν και κανόνες της τάξεις γραμμένοι και στα Σουαχίλι, που είναι η επίσημη γλώσσα τους, και στα αγγλικά συνοδευόμενα με τα αντίστοιχα σχέδια.\nΣε κάθε τάξη είναι περίπου 30 παιδιά και κάθε δάσκαλος (επτά στο σύνολο) αναλαμβάνει μια τάξη.\nΑφού τελειώσει η πρωινή ρουτίνα στο μικρό προαύλιο, που περιλαμβάνει προσευχή αλλά κυρίως τραγούδια, τα παιδιά οδηγούνται στις τάξεις κι εμείς συναντιόμαστε με τον Κόκο και δύο ακόμα υπεύθυνους δασκάλους για να γνωριστούμε και μεταξύ μας.\nΗ μεταξύ μας γλώσσα επικοινωνίας είναι στα αγγλικά, οι περισσότεροι δάσκαλοι γνωρίζουν τα απολύτως βασικά, όμως η διάθεση για συνεργασία και αλληλοκατανόηση είναι εμφανής στη γλώσσα του σώματος και του προσώπου όλων.\nΠριν φύγουμε μαζί με το πρώτο γκρουπ των παιδιών για την αλάνα, ο Κόκο μας εξηγεί την ιστορία του σχολείου, τις δυσκολίες που αντιμετωπίζουν και τις ανησυχίες του για την ευαισθητοποίηση της τοπικής κοινότητας σε θέματα εκπαίδευσης.\nΗ υποχρεωτική εκπαίδευση στην Τανζανία ξεκινάει στα οκτώ χρόνια, πολύ αργά σύμφωνα με τις παιδαγωγικές θεωρίες, και πριν από αυτό δεν προβλέπεται τίποτα από το κράτος.\nΣτην Ζανζιβάρη υπάρχουν μερικά ιδιωτικά νηπιαγωγεία, τόσο ακριβά που καταλήγουν να είναι σχεδόν απαγορευτικά για την πλειοψηφία.\nΤο School of Hope είναι το μοναδικό σε ολόκληρο το νησί που λειτουργεί χωρίς δίδακτρα και βασίζεται σε δωρεές κι εθελοντές, γι’ αυτό κι οι πόροι του είναι περιορισμένοι.\nΞεκίνησε με 20 παιδιά και πέντε χρόνια αργότερα, στεγάζει 216 παιδιά.\nΟι ανάγκες του σχολείου για σίτιση, στέγαση και σχολικά υλικά είναι καθημερινή πραγματικότητα αλλά, ταυτόχρονα, ένα άλλο θέμα που απασχολεί τον Κόκο είναι η ευαισθητοποίηση της κοινωνίας για τη σημαντικότητα της εκπαίδευσης στην προσχολική ηλικία.\nΥπάρχουν πολλά παιδιά, τα οποία κυκλοφορούν στους δρόμους αντί να είναι στο σχολείο, όπως διαπίστωσα κι εγώ μετά τη συζήτησή μας, και το πιο δύσκολο είναι να πειστούν οι γονείς ότι η εκπαίδευση είναι το κύριο εργαλείο για ένα καλύτερο μέλλον.\nΌταν όμως τίθεται θέμα βιοποριστικής ανάγκης, τότε η εκπαίδευση ακούγεται πολυτέλεια.\nΠολλοί γονείς προτιμούν να κρατήσουν τα παιδιά στο σπίτι, τα κορίτσια να βοηθούν στις δουλειές του σπιτιού και τα αγόρια να βοηθούν στις δουλειές (στα χωράφια ή το ψάρεμα) που εξασφαλίζουν το μικρό αλλά αναγκαίο εισόδημα, για να μπορέσει να επιβιώσει η οικογένεια.\nΈνας φαύλος κύκλος, που τελικά περιορίζει τις δυνατότητες εξέλιξης μέσω της εκπαίδευσης.\nΟ Κόκο ψάχνει τρόπους να ενημερώσει και να ευαισθητοποιήσει την κοινότητα και ελπίζει η δράση μας εκεί να κινήσει το ενδιαφέρον όλων.\nΦτάνοντας εκεί, δεν έχει σημασία ούτε από πού προέρχεσαι ούτε αν είσαι γνωστός στον κύκλο σου. Το μόνο που έχει σημασία είναι τι μπορείς να δώσεις στον διπλανό σου και πώς θα γίνει αυτή η αλληλεπίδραση.\nΕμείς είχαμε στο μυαλό μας κάποια πράγματα κι είχαμε κάνει έναν σχεδιασμό για τη δράση μας, αλλά πάντα με μια επιφύλαξη.\nΠροετοιμάσαμε ένα πρόγραμμα εμπνευσμένο από τις εμπειρίες μας και τις παραστάσεις που έχουμε από το περιβάλλον μας, το οποίο διαφέρει πάρα πολύ από αυτό στο οποίο βρεθήκαμε.\nΠριν πάμε εκεί, υπήρχε η αγωνία εάν αυτό που θέλουμε να εφαρμόσουμε θα έχει απήχηση και ουσιαστικό νόημα σε ένα διαφορετικό κι άγνωστο πλαίσιο.\nΚάθε δράση ορίζεται και προσδιορίζεται από το πλαίσιο στο οποίο συμβαίνει, και γι΄ αυτό το μεγάλο στοίχημα για εμάς ήταν να παρατηρήσουμε, να αφουγκραστούμε και να αναλύσουμε το καινούριο πλαίσιο στο οποίο βρεθήκαμε όσο πιο σύντομα γίνεται, ώστε να προσαρμόσουμε τις ιδέες μας στις ιδιαιτερότητες του καινούριου συνόλου.\nΑπό την πρώτη επαφή με τα παιδιά, ξεκινήσαμε μαζί τους από μια αφετηρία να διαμορφώνουμε το πρόγραμμά μας, βάσει των συνθηκών και των αναγκών τους.\nΉταν μια αμφίδρομη, δυναμική διαδικασία που διαρκώς εξελισσόταν κι αποκτούσε μορφή μέρα με τη μέρα και είναι πρωτόγνωρο το συναίσθημα όταν συνειδητοποιείς τόσο την επιρροή που έχεις εσύ στα παιδιά όσο κι αυτά σε σένα!\nΤο πρόγραμμά μας αφορούσε τον αθλητισμό, ως μέσο εκπαίδευσης κι ατομικής έκφρασης.\nΗ εκπαίδευση μέσα στη σχολική τάξη σε εξοπλίζει με γνώσεις κι αξίες, σου μαθαίνει πώς να χρησιμοποιείς το μυαλό σου και πώς να σκέφτεσαι.\nΌμως, κανένα εκπαιδευτικό σύστημα δεν είναι σχεδιασμένο να καλύπτει τις ιδιαιτερότητες κάθε μαθητή κι εδώ έρχεται ο αθλητισμός, και μάλιστα ο ομαδικός αθλητισμός, να δώσει την ευκαιρία σε κάθε παιδί να εκφραστεί με τον δικό του διαφορετικό τρόπο και να αναδειχθεί στο σύνολο.\nΟ κάθε ένας από εμάς μαθαίνει με διαφορετικό τρόπο και έχει ξεχωριστά ταλέντα. Κι αυτό το μαγικό κάνει ο αθλητισμός: αναζητά στον καθένα μας τη διαφορετικότητα και συνθέτει όλα αυτά τα διαφοροποιά στοιχεία σε ένα σύνολο, το οποίο αναδεικνύει τον καλύτερο εαυτό του καθένα μας, μέσω της ομαδικής αρμονίας.\nΟ αθλητισμός σε εξοπλίζει με έντονα συναισθήματα και προκλήσεις, δεξιότητες συνεργασίας, πρωτοβουλίας, ανάληψης ευθύνης και πειθαρχίας, χτίζοντας την αυτοπεποίθηση και τον αλληλοσεβασμό.\nΟ αθλητισμός προσφέρει ένα ελεύθερο πεδίο έκφρασης της ατομικότητας κι αποδοχής της διαφορετικότητας, σε έναν κόσμο που η ομοιομορφία κι η ατομική ανταγωνιστικότητα τείνουν να καθιερωθούν.\nΚαι σε ένα περιβάλλον όπως αυτό της Αφρικής, οι ευκαιρίες για εναλλακτικούς τρόπους εκπαίδευσης είναι περιορισμένες, αν όχι ανύπαρκτες.\nΕμείς είχαμε την τύχη να έχουμε πρόσβαση σε τέτοιες δραστηριότητες, κι αυτό είναι που θέλαμε να μοιραστούμε με τα παιδιά αυτά.


Xbox Series S | X - Page 116\nPage 116 of 123 First ... 1666106112113114115116117118119120 ... Last\nResults 2,301 to 2,320 of 2458\n14-01-2021, 11:57 #2301\nΤο βιντεάκι μου θύμισε τις εισαγωγές του uncharted..\nΠως φαίνονται οι έμπειροι console gamers που έχουν παίξει όλα τα Uncharted, σε αντίθεση με τους μυρωδιάδες/φερέφωνα που απλά αναπαράγουν τσιτάτα για QTE και scripted gameplay...\nΕλπίζω η MS να πράξει το σωστό και να ανταγωνιστεί το Uncharted (η Ιστορία κάνει κύκλους όπως πολύ σωστά επισήμανε ο Λευτέρης), γιατί μέχρι στιγμής η Sony παίζει μονότερμα στον χώρο των AAA exclusives.\nΌχι κάτι πίπες που διαβάζω από καμμένους adventurινάκηδες να είναι παραγωγή στυλ indie (όχι indy, μην είμαστε ανορθόγραφοι).\nΈχει γίνει λίγο σούπα η φάση PC vs XBOX με αρκετούς έκπτωτους. Console/arcade games θέλει ο γνήσιος κονσολάς, ούτε adventures, ούτε RPGίλα/PCίλα. Νισάφι πια! Λέγανε παλιά μερικοί για κονσολοποίηση των video games και πλέον έχουμε PC-ο-ποίηση. Μόνο εγώ το παρατηρώ αυτό τα τελευταία χρόνια;\nΑν μπορούν να βάλουν κι ένα ωραίο MP στυλ Uncharted 2 (είτε Competitive, είτε Co-op με story) ακόμα καλύτερα!\nΚαλό το Gears, αλλά είναι άλλου ύφους παιχνίδι. Μόνο και μόνο που δεν έχει το platforming στοιχείο (σήμα κατατεθέν των Pitfall/Tomb Raider/Uncharted), μιλάμε για κάτι τελείως διαφορετικό.\nΚάποιοι έχουμε soft spot για οτιδήποτε θυμίζει Indiana Jones, πως θα γίνει δηλαδή; Ντε και καλά να νιώσουμε ενοχικό σύνδρομο ότι δεν είμαστε gamers της προκοπής; Ενώ έχουμε άπειρες ώρες gameplay (όχι cinematics/QTE);\nΚι άμα θέλουν storyteller με εμπειρία σε αφήγηση τύπου Indiana Jones, υπάρχει και η Amy Hennig...\nΕλπίζω ο Φιλήμων να πράξει το σωστό και να ικανοποιήσει το κοινό των κονσολάδων. Για το άλλο κοινό υπάρχει το PC gaming με games που έχουν home/personal computer roots (Flight Simulator, Age of Empires κλπ.) Είναι κρίμα να τα κάνουμε σούπα.\nΆιντε, γιατί άμα ακούσει τους PCάδες/νεόκοπους Xbots, θα το διαλύσει τελείως το XBOX division και θα σκούζουν όλοι αυτοί γιατί η Sony είναι No1 στις προτιμήσεις των console gamers, αφού παίζει χωρίς αντίπαλο (μέχρι στιγμής τουλάχιστον).\n17-01-2021, 01:57 #2302\nΛοιπόν, μιας και ήθελα να παίξω ένα 3rd person cinematic shooter, είπα να δανειστώ το XBOX (Series X) ενός φίλου να δοκιμάσω το Gears 5.\nΤο τερμάτισα (πρώτο Gears, δεν έχω τελειώσει άλλα), οπότε θα γράψω μερικές εντυπώσεις εν τάχει:\n1) Top-notch γραφικά & animation στα cinematics (real-time rendered). Σχεδόν επιπέδου Sony/ND θα έλεγα τα production values. Και τεχνικά φαίνεται αρκετά optimized (είχα διαβάσει και κάποια πράγματα σε τεχνικές παρουσιάσεις).\nΕξαιρετικοί φωτισμοί σε εσωτερικούς χώρους.\nΠραγματικά σε σχέση με το Hali Infinite δείχνει 2 γενιές μπροστά άνετα. Μόνο στις open world περιοχές δεν δείχνει τόσο καλό.\n2) Από gameplay δεν τρελάθηκα (ίσως φταίει το ότι έχω παίξει πολλά του είδους -> fatigue), στις αρένες δεν είδα κάτι που δεν έχω ξαναπαίξει.\nΜε εξαίρεση στις πίστες με...\n...χιόνια, όπου πυροβολείς το στρώμα πάγου και πέφτουν μέσα οι εχθροί. ΟΚ, έξυπνη προσθήκη.\n3) Από story μέτριο θα έλεγα, με εξαίρεση κάποια ελάχιστα σημεία:\nΤην πίστα με τον Niles (βρώμαγε αρρωστημένο μυαλό από χιλιόμετρα ο τύπος, φάση Heavy Rain doctor), άλλη μια που η Kait βρίσκει την μάνα της και προς το τέλος.\nΣε γενικές γραμμές ένιωθα ότι έπαιζα εντελώς διαδικαστικά χωρίς ιδιαίτερο ενδιαφέρον για το τι θα γίνει παρακάτω (με εξαίρεση τα παραπάνω που ομολογουμένως μου κέντρισαν το ενδιαφέρον).\n4) Έχει κάποιες ομοιότητες και με Uncharted* και με TLOU (lore collectibles, βαριά κίνηση στον χαρακτήρα).\nFahz = Harry Flynn dejavu (φλεγματικός Άγγλος)\nΚάποιες ατάκες που ακούγονται εδώ κι εκεί θυμίζουν Drake... ακόμα και διάλογοι στα cutscenes.\nΚάποιες πίστες (Tomb of the Unknown) θυμίζουν Uncharted (1/Monastery).\nΤα flashbacks της Kait είναι dejavu Uncharted 3 οι σκηνές Drake & Marlowe.\n5) Βαλσαμωμένα (στατικά) αντικείμενα στις πίστες (είχα ακούσει καλά λόγια για τα physics της σειράς και περίμενα κάτι παραπάνω).\n6) Οι open world περιοχές εντελώς gimmick και χάσιμο χρόνου (μην πω σπάσιμο νεύρων). Αχρείαστη προσθήκη. Γραμμικό παιχνίδι ήθελα να παίξω (από αυτά που σπανίζουν εδώ και χρόνια), όχι ψυχαναγκαστικά fetch quests.\n7) Το map design δεν είναι και τόσο intuitive, είναι κάποια σημεία που χάνεσαι και δεν είναι ιδιαίτερα προφανές το πως θα προχωρήσεις παρακάτω.\n8) Το Multiplayer (πάντα κάνω μια δοκιμή) δείχνει εντελώς νεκρό (?). Όλα τα PvP matches είναι τίγκα στα bots. Όταν παίζω PvP, ανθρώπινους αντιπάλους περιμένω να δω και στις 2 ομάδες, αλλιώς θα έπαιζα PvE.\nΠερίμενα το Game Pass να βοηθήσει εδώ την δημοφιλία του τίτλου, αλλά φευ. Αν το gameplay δεν τραβάει τους παίκτες, το παρατάνε γρήγορα. Ούτε το Battle Pass (νέα μόδα, παλιά δεν υπήρχε) βλέπω να βοηθάει στην αύξηση του engagement. Περασμένα μεγαλεία.\n9) Το χειριστήριο τίποτα το ιδιαίτερο (δεν έχω θέμα με τους ασύμμετρους μοχλούς, απλά δεν βγάζει next-gen αίσθηση), μάλιστα σκεφτόμουν πόσο πιο immersive θα ήταν η ποικιλία στα περιβάλλοντα με haptic feedback.\nΜε κακόμαθε το DualSense, το ομολογώ.\n10) Για MS exclusive «σονίζει» αρκετά θα έλεγα (έχει και το cinematic drama του, έχει και τα υπαρξιακά της η Kait).\n11) Έχει αρκετά βοηθήματα στον companion NPC να κάνουν το gameplay πιο εύκολο, αλλά αν δεν το ξαναπαίξεις 2η φορά, δώρον-άδωρον. Απλά έπρεπε να βάλουν skill tree.\nΔεν θέλω να πω ψέματα, γενικώς όσο έπαιζα είχα μια αίσθηση «άντε να τελειώνουμε» (ακριβώς την ίδια αίσθηση είχα με το Tomb Raider 2013 reboot), με 1-2 εκλάμψεις.\nΤο ξεκίνησα με τις καλύτερες προθέσεις (όντας fan του είδους), αλλά δυστυχώς δεν. Αν δεν με τραβάει το story/lore, νιώθω ότι κάνω αγγαρεία στις αρένες. Ξέρω ότι θα ακουστεί κλισέ, αλλά του λείπει αυτό το «κάτι», να σε τραβάει όλο το cast χαρακτήρων (π.χ. την τριλογία Uncharted την ξαναπαίζω άνετα, με τράβηξε από την πρώτη στιγμή).\nΣυν τοις άλλοις ήθελα να δω αν είναι αδικημένο παιχνίδι, αλλά δεν μου έδωσε τέτοια εντύπωση story-wise. Το TLOU2 σε κράταγε στην τσίτα όλη την ώρα, ασχέτως αν συμφωνούσες ή διαφωνούσες με το story.\nΑυτά. Δεν θα το παίξω βετεράνος του Gears of War (νουμπάς δηλώνω, αλλά με προϋπηρεσία στο TPS genre), γιατί δεν είμαι.\nΆρα ενδεχομένως η δικιά μου άποψη να μην έχει ιδιαίτερη βαρύτητα, αλλά ψάχνοντας και στο internet γενικά δεν διαβάζω και τα καλύτερα σχόλια από βετεράνους για την πορεία της σειράς. Πέρασε και δεν ακούμπησε.\nΕπιφυλάσσομαι να δοκιμάσω και το DLC (Hivebusters) μήπως αλλάξω γνώμη...\n17-01-2021, 09:25 #2303\nΓια το μηχάνημα δεν μας είπες εντυπώσεις\nΜην του δώσεις το 5 θα πάθει ζημιά ο φίλος σου\n17-01-2021, 13:11 #2304\nΤο μηχάνημα αθόρυβο (όπως και το PS5). Η «καμινάδα» βγάζει απλά μια ελαφριά/moderate ζέστη αν ακουμπήσεις το χέρι σου (κάνει και φουτσόκρυο βέβαια, αλλά γενικά οι παρούσες κονσόλες δεν πιστεύω ότι θα έχουν πρόβλημα ούτε το καλοκαίρι).\nΜόνο μια φορά έφαγε hardlock το παιχνίδι ενώ έπαιζα (κόλλησε ο ήχος και η εικόνα, αλλά ευτυχώς όχι όλη η κονσόλα). Έκανα reboot (α λα Windows PC) και έστρωσε, χαχα!\nΑπό framedrops (έπαιζα στα 60 fps) μόνο 1-2 σημεία είχαν βαριά drops, σημεία με πολλά alpha effects (καπνός κλπ.)\nΥποθέτω bottleneck του περίεργου memory setup με τα 2 pools (downgrade συγκριτικά με το fat 384-bit bus/unified pool του ΧΒ1Χ). Τι να πεις, silicon συμβιβασμοί/trade-off για να χωρέσουν 52 CUs!\nΤου το δάνεισα κι εγώ λίγες μέρες να παίξει Astro's Playroom κι έπαθε πλακίτσα με το DualSense!\nΣκέφτομαι πως θα είναι ένα Uncharted 5 χτισμένο στο PS5/DualSense baseline και μου τρέχουν τα σάλια...\n17-01-2021, 14:47 #2305\nΗ καμινάδα μια χαρά είναι με τόσο κρυο\nΤα χέρια είναι παγωμένα\nΚ εγώ από ότι έχω καταλάβει πρέπει να έχει ενα θέμα με bottleneck( μπούκωμα κοινός,μου θυμίζει το ανέκδοτο ποιος μετράει πιο γρήγορα μέχρι το 100,ο άντρας ή η γυναικα )το χ,χωρίς να έχω ειδικές τεχνικές γνώσεις\nΣ'ευχαριστώ για τις απαντήσεις\n18-01-2021, 22:34 #2306\nΑπό αυτή την λίστα με τα αποκλειστικά του 2021 βρίσκεται τίποτα ενδιαφέρον γιατί με μια γρήγορη ματιά ένα παιχνίδι το πολύ δύο να αξίζουν.\nΠάντως είναι αρκετά δεν είναι λίγα.\n18-01-2021, 22:38 #2307\nΑνάλογα τι ψάχνεις. Θες π.χ. MMORPG/looter shooters;\nΓια τα δικά μου γούστα ίσως το The Medium... Indiana Jones δεν βλέπω, μάλλον θα αργήσει.\n18-01-2021, 22:40 #2308\nΚαλά κ μένα σε αυτό πήγε το μάτι μου (The Medium) έρχεται κ σύντομα μάλιστα μετά Halo αλλά αυτό το βλέπω για τέλος του χρόνου.\nΤο έχουν ανακοινώσει για Νοεμβρίο οπότε σωστά το κατάλαβα ότι εκεί πάει.\n18-01-2021, 22:52 #2309\nΤο the medium το έχω κανει ηδη preload.\nΕιναι μάλιστα και καθαρα next gen βγαίνει μονο για τα series ,δεν βγαίνει για xbox one/s/x.\n18-01-2021, 22:57 #2310\nΠως γίνεται αυτό δεν το έχω παρακολουθήσει αλλά είπαν θα υποστηρίζει όλες τις κονσόλες, κολο τούμπα με το καλημέρα\n18-01-2021, 23:00 #2311\nΜάλλον είναι λόγω SSD baseline (ταυτόχρονο asset streaming/spooling από 2 διαφορετικές περιοχές).\n18-01-2021, 23:03 #2312\nΚ ομως γινεται.\nΕιναι καθαρα για τα next gen.\nΣτη ms they believe in generations μαλλον\n18-01-2021, 23:05 #2313\n18-01-2021, 23:10 #2314\n18-01-2021, 23:18 #2315\n20-01-2021, 11:03 #2316\n20-01-2021, 15:03 #2317\nΤο ότι θα το αφήσουν να τρέχει σε HDD εκεί, δεν εγγυάται τίποτα απολύτως για το τελικό αποτέλεσμα...\nΚαι το Cyberpunk 2077 τρέχει από HDD, αλλά πως τρέχει είναι το θέμα (uber low character LOD, που θυμίζει textures εποχής PS1). Το είπαν και οι ίδιοι ότι ζορίστηκαν με τον streaming κώδικα.\n20-01-2021, 15:18 #2318\nΈχουν το cloud αυτοί μην τους φοβάσαι\n20-01-2021, 15:37 #2319\n«I haaaave the poweeeeer» (He-Man).\n20-01-2021, 23:34 #2320\nΑπό ότι βλέπω πάντως κ σε pc έχει υψηλές απαιτήσεις για το ποιο χαμηλό 1060 με 30 fps κ χωρίς τίποτα, πολύ ακριβό σπορ τα pc.\nThe Medium minimum requirements:\nGraphics: NVIDIA GeForce GTX 1060 6GB / AMD Radeon R9 390X (or equivalent with 4 GB VRAM)\nThe Medium medium requirements:\nGraphics: NVIDIA GeForce RTX 2070/ AMD Radeon 5700XT\nThe Medium recommended requirements:


ΖΕΥΓΑΡΙΑ | 9 αντικείμενα κατάλληλα για πρόταση γάμου (εκτός δαχτυλιδιού)\n9 αντικείμενα κατάλληλα για πρόταση γάμου (εκτός δαχτυλιδιού)\nΥπάρχει κάποιος κανόνας που να λέει ότι οι προτάσεις γάμου γίνονται με δαχτυλίδια; Όχι.\nΔημοσίευση | 3 Ιανουαρίου 2020Παλαιότερο των 360 ημερών\nΕρωτεύτηκες, έκανες σχέση, συγκατοικήσατε και τώρα αποφάσισες να της/ου προτείνεις να παντρευτείτε. Το σενάριο δαχτυλίδι_εστιατόριο_λουλούδια δεν σε καλύπτει· θέλεις κάτι άλλο, λιγότερο παραδοσιακό. Εξάλλου βρισκόμαστε στο 2020, τα δαχτυλίδια είναι πασέ και είναι πολύ πιθανό να πεινάσετε μέχρι να συγκεντρώσετε το ποσό που απαιτείται. Γι’ αυτό κι εμείς ετοιμάσαμε μία λίστα με συμβολικά (σε νορμάλ τιμές και ρομαντικά) δώρα, τα οποία στέκονται επάξια σε μία πρόταση γάμου.\nΈνα ρολόι ίσως;\nΈνα ρολόι είναι μια καλή εναλλακτική του δαχτυλιδιού. Κατ’ αρχάς το ρολόι δεν το χάνεις τόσο εύκολα όσο το δαχτυλίδι. Δεύτερον, το ρολόι έχει και συμβολική αξία: «μετράω τις ώρες μέχρι να μοιραστούμε τη ζωή μας μαζί».\nΈνα δαχτυλίδι σε κολιέ\nΔεν είναι απαραίτητο τα δαχτυλίδια να φοριούνται στα δάχτυλα επειδή σαν λέξεις έχουν την ίδια ρίζα. Μπορείτε να κρεμάσετε το δαχτυλίδι σε ένα κολιέ, κι αν πει το πολυπόθητο «ναι», ο τρόπος που θα της/ου το φορέσετε θα είναι και πιο στοργικός.\nΈνα οικογενειακό κόσμημα\nΑυτή ίσως είναι η πιο κλασική εναλλακτική λύση για να κάνετε πρόταση γάμου. Η γιαγιά δεν λέει ποτέ όχι στου παιδιού της το παιδί κι αυτό πρέπει να το εκμεταλλευτείτε. Όλο και κάποιο κόσμημα θα έχει κάπου καταχωνιασμένο, κατάλληλο για πρόταση γάμου.\nΓια τους λάτρεις των ταξιδιών, αυτή είναι η ιδανική επιλογή. Ένας globetrotter δεν ενδιαφέρεται για δαχτυλίδια και μπιζού· θέλει να εξερευνήσει άλλες χώρες και κουλτούρες. Τι να το κάνει ένα στρογγυλό αντικείμενο; Αν θέλεις να συνδυάσεις τα εισιτήρια οπωσδήποτε με ένα αντικείμενο, δώρισε στο σύντροφό σου μία πυξίδα.\nΜετά τους λάτρεις των ταξιδιών ακολουθούν οι φιλότεχνοι. Πίστεψέ μας, θα δυσκολευτείς να αποφασίσεις τι να διαλέξεις ανάμεσα σε τόσες επιλογές. Μια ματιά να ρίξεις στο IANOS Art shop θα σε πείσει.\nΈνα βελούδινο σημειωματάριο με μία πολυτελή πένα\nΕίθισται να προτιμώνται μικροσκοπικά και πολυτελή αντικείμενα σε τέτοιες περιπτώσεις. Αν ο σύντροφός σας είναι φιλομαθής και συνάμα ρομαντικός θα εκτιμήσει πολύ αυτό το δώρο. Γράψτε στο σημειωματάριο «Θα με παντρευτείς;», προτρέψτε τον να το ανοίξει, και αφού το διαβάσει ζητήστε του να σας γράψει την απάντηση. Τέλειο;\nΑν εντυπωσιάζει και τους δύο σας η κουλτούρα των τατού, είναι καλή ιδέα να ζητήσετε από τον σύντροφό σας να σας συνοδέψει στο tattoo studio για να σας κάνει παρέα καθώς κάνετε τατού. Πριν, το τονίζουμε το πριν, μπείτε στο κατάστημα, κάνετε την πρόταση, ενώ δείχνετε τα σχέδια που έχετε επιλέξει.\nΕφόσον μένετε μαζί, και εφόσον έχετε συζητήσει διεξοδικά το πόσο θέλετε ένα κατοικίδιο, αυτός ο τρόπος πρότασης γάμου είναι ιδανικός για εσάς. Αποκλείεται να πει «όχι» σε μία χνουδωτή μπάλα.\nΈνα καφάσι μπίρες\nΔεν αρέσουν σε όλους τους ανθρώπους τα πολυτελή αγαθά ή τα ζωάκια, να τα λέμε κι αυτά. Συν τοις άλλοις, αν τον/τη μεθύσετε είναι πιο πιθανό να σας πει «ναι».\n8 ανούσιες διαμάχες στη σχέση Όλη η αλήθεια για τη συγκατοίκηση Οι πιο αγαπησιάρικες στιγμές των ζευγαριών σε κόμικ 12 σκίτσα δείχνουν πώς είναι η αγάπη πίσω από τις πόρτες\nΠράγματα που κάνουν τα ευτυχισμένα ζευγάρια πριν τον ύπνο Τα ενοχλητικά πράγματα που κάνουν τα ζευγάρια 4 ύπουλοι τρόποι να τον/ην πιάσεις στα πράσα 10 quotes για την παντοτινή αγάπη


Η άσκηση είναι ένας εξαιρετικός τρόπος για να ξεκινήσετε τη μέρα σας, καθώς θα σας δώσει όλη την απαραίτητη ενέργεια που χρειάζεστε! Μπορεί τα πρωινά να μην έχετε πάντα όρεξη να ξεκινήσετε το πρόγραμμά σας με γυμναστική, αλλά θα δείτε ότι όταν το ολοκληρώσετε, θα νιώθετε πολύ καλύτερα και θα απολαμβάνετε και τα οφέλη της γυμναστικής μακροπρόθεσμα. Ξεκινήστε με ένα σύντομο και εύκολο πρόγραμμα γυμναστικής που να μπορείτε να ολοκληρώσετε σε λιγότερο από 10 λεπτά, και σίγα σιγά, θα βρείτε το ρυθμό σας και το πάθος για τη γυμναστική.\nΈρευνα που διεξήγαγε το Πανεπιστήμιο του Cambridge σε 15,000 Βρετανούς ηλικίας 40 έως 79, έδειξε ότι οι άνθρωποι που έκαναν 150 λεπτά γυμναστική την εβδομάδα μείωσαν σημαντικά τον κίνδυνο πρόωρου θανάτου, σε σχέση με όσους έκαναν μία καθιστική ζωή. Ουσιαστικά, απλά έκαναν 30 λεπτά γυμναστικής 5 φορές την εβδομάδα, ή 20 λεπτά καθημερινά. Όσοι αθλούνταν περισσότερο (με μέσο όρο 43 λεπτά καθημερινά) μείωσαν τον κίνδυνο πρόωρου θανάτου κατά 42%!\nΜπορείτε να ξεκινήσετε με μικρά βήματα, με ένα σύντομο αλλά λίγο πιο έντονο πρόγραμμα γυμναστικής, μέχρι να αναπτύξετε την αντοχή σας (και να κολλήσετε το μικρόβιο της γυμναστικής!). Υπάρχουν φανταστικά προγράμματα που μπορείτε να ολοκληρώσετε μέσα σε 20 λεπτά χωρίς εξοπλισμό, είτε στο σπίτι, είτε στο πάρκο.\n1. Πρόγραμμα Γυμναστικής 7 λεπτών\nΚάντε ένα σύντομο αλλά έντονο πρόγραμμα γυμναστικής, δοκιμάζοντας το Πρόγραμμα Γυμναστικής 7 λεπτών. Αυτό το διάσημο πρόγραμμα, δημιουργήθηκε από τους New York Times και λατρεύτηκε από το κοινό. Το πρόγραμμα συνδυάζει έντονη κυκλική γυμναστική (interval training) 12 ασκήσεων, χρησιμοποιώντας το βάρος του σώματος, μία καρέκλα (ή ένα παγκάκι) και έναν τοίχο. Υπάρχει επίσης και Advanced εκδοχή 9 ασκήσεων. Είναι εντελώς δωρεάν και διαθέσιμο online.\n2. Πρόγραμμα Γυμναστικής 20 λεπτών\nΤο πρόγραμμα γυμναστικής 20 λεπτών από τις αδελφές Sadie Frost και Holly Davidson είναι κατάλληλο για όλες τις ηλικίες και ιδανικό για όσους γυμνάζονται στο σπίτι. Το πρόγραμμα είναι φανταστικό για όσους προσπαθούν να εντάξουν τα πάντα στην καθημερινότητά τους και να έχουν μία ισορροπημένη σχέση εργασίας και σπιτιού. Στοχεύει στην ενδυνάμωση και την ενέργεια ώστε να μπορέσετε να ξεκινήσετε καλά τη μέρα σας.\n3. Πρόγραμμα Γυμναστικής 30 λεπτών\nΞεκινήστε δυναμικά τη μέρας σας με το πρόγραμμα γυμναστικής για όλο το σώμα της Elsa Patacky. Το Πρόγραμμα Γυμναστικής 30 λεπτών περιλαμβάνει αερόβιες ασκήσεις και ασκήσεις ενδυνάμωσης. Είναι ιδανικό για όσους θέλουν ένα γρήγορο και ολοκληρωμένο 30λεπτο πρόγραμμα. Κάντε το 3 φορές την εβδομάδα και δε θα αργήσετε να δείτε πολλαπλά οφέλη.\n4. Πρόγραμμα Γυμναστικής 40+ λεπτών\nΑν δυσκολεύεστε να εντάξετε στην πρωινή σας ρουτίνα ένα δυναμικό πρόγραμμα, μην απογοητεύεστε. Η γιόγκα είναι για εσάς. Η Adriene Mishler χαρακτηριστικά λέει «Η γιόγκα είναι η τέχνη του να ξυπνάς». Για μία πιο «ομαλή» πρωινή δραστηριότητα, δοκιμάστε ένα από τα δωρεάν online yoga βίντεό της, τα οποία έχουν ένα μεγάλο εύρος διάρκειας και έμφασης σε σημεία του σώματος για να διαλέξετε το ιδανικό για εσάς. Τα προγράμματά της είναι ιδανικά για γυμναστική από το σπίτι και είναι κατάλληλα για όλους, οπότε δεν έχετε καμία δικαιολογία!\nTags: #covid19news, #stayfit\nΑς μιλήσουμε για την Ασφάλισή σου!Ένας ασφαλιστικός σύμβουλος είναι στη διάθεσή σου, για να διαμορφώσετε μαζί το ιδανικό για εσένα πρόγραμμα!


Οι ζεϊμπεκιές του Γιωργάκη! (ΦΩΤΟ) - Sportdog.gr - Αθλητικά Νέα | Ειδήσεις | Sport\n03/01/11 - 13:47\nΟι ζεϊμπεκιές του Γιωργάκη! (ΦΩΤΟ)\nΜέχρι το ξημέρωμα γλεντούσε στο πασίγνωστο εστιατόριο της Νέας Κηφισιάς «Παυσίλυπον» ο πρωθυπουργός με τη σύζυγό του. Του ζήτησαν να χορέψει οι θαμώνες. Αν του ζητούσαν να πάρει πίσω τα μέτρα, θα το έκανε;\nΦάουλ και, μάλιστα, για κόκκινη κάρτα έκανε ο πρωθυπουργός, ο οποίος, την ώρα που πρέπει να είναι ο πρώτος που να μην προκαλεί, το...ριξε στους χορούς και στα γλέντια. Είναι ο ίδιος άνθρωπος που, πριν λίγες μέρες, έλεγε ότι «είμαστε σε πόλεμο». Όταν είσαι σε πόλεμο, δεν τραγουδάς και δεν χορεύεις. Ενώνεις τις δυνάμεις σου και πολεμάς για να νικήσεις.\nΕίναι συμβολικό μάλλον, ότι χόρεψε τη «συννεφιασμένη Κυριακή» του Τσιτσάνη, που είχε συνθέσει την περίοδο της Κατοχής. Κατοχή δεν έχουμε άλλωστε και τώρα; Να πάρουμε, όμως, τα πράγματα από την αρχή.\nΜία ώρα μετά την αλλαγή του χρόνου, σύμφωνα με την εφημερίδα «Δημοκρατία», ο πρωθυπουργός με τη σύζυγό του, Άντα, αποφάσισαν να βγουν οι δυο τους, χωρίς παρέα και χωρίς απ’ ό,τι φαίνεται να έχουν κλείσει τραπέζι, πήγαν στο εστιατόριο «Παυσίλυπον» στη Νέα Κηφισιά. Πρόκειται για μια κοσμοπολίτικη «χασαποταβέρνα», κοντά στην εθνική οδό.\nΟι θαμώνες, μετά την αρχική αμηχανία, κι όσο περνούσε η ώρα, παρότρυναν τον πρωθυπουργό να σηκωθεί να χορέψει στους ρυθμούς που έπαιζε η ζωντανή ορχήστρα. Κι ενώ στην αρχή ήταν ανένδοτος, όταν άκουσε το «Συννεφιασμένη Κυριακή» του Τσιτσάνη... έριξε τις σβούρες του. Ήταν τα «ντέρτια» που είχε; Ήταν το όνομα του κέντρου; (Παυσίλυπον- παύει η λύπη) Ήταν για την πάρτη του;\nΌ,τι και να ήταν, η ιστορία έγραψε ότι ο πρωθυπουργός, σε μια άσχημη για τη χώρα συγκυρία, επικοινωνιακά έπραξε λάθος! Δε λέμε, άνθρωπος είναι κι αυτός κι έχει το δικαίωμα να ξεσκάσει, να το ρίξει έξω, να πιει ένα ποτήρι παραπάνω, βρε αδερφέ. Όμως, όταν λίγες μέρες πριν κάνεις λόγο για πόλεμο, όταν μιλάς για ένα «μαύρο 2011» και τις θυσίες που πρέπει να κάνει ο ελληνικός λαός, όταν είσαι πρωθυπουργός, φροντίζεις να δείχνεις ότι συμπάσχεις με τον λαό.\nΌπως εκείνος -ο λαός- στην πλειοψηφία του την έβγαλε φτωχικά στα σπίτια φίλων και συγγενών, και όχι στα μπουζουξίδικα, ας κρατιόσουν λίγο κι εσύ κι ας χόρευες στο σπίτι σου. Ή σε σπίτι φίλων. Εκτός κι αν είναι τέτοιες οι διαφορές μέσα στο ΠΑΣΟΚ πια, που και οι φίλοι κάνουν πίσω μπροστά σε μια τέτοια πολιτική.


Μπαράκ Ομπάμα Ντόναλντ Τραμπ Εκπομπή Συνέντευξη\n25/11/2020, 14:59 3\nΝέους μύδρους κατά του απερχόμενου Πλανητάρχη, Ντόναλντ Τραμπ, εξαπέλυσε ο Μπαράκ Ομπάμα. Συγκεκριμένα, ο προκάτοχος του Τραμπ στον Λευκό Οίκο χαρακτήρισε «χαοτική» τη διαχείριση της πανδημίας, τον ίδιο «εκτός πραγματικότητας» και ότι, γενικότερα, ο Ντόναλντ Τραμπ «αποδείχθηκε χειρότερος απ' ό,τι φοβόμουν» όπως απερίφραστα δήλωσε ο Ομπάμα.\nΚαι παρόλο που ο Μπαράκ Ομπάμα φροντίζει να τονίζει ότι προτιμά να μην αναφέρεται στον Ντόναλντ Τραμπ, τα σχόλιά του είναι φαρμακερά. Στο talk show του Κόλμπερτ, ο Ομπάμα εξαπέλυσε την πρώτη βολή λέγοντας «έχουμε πλέον τη δυνατότητα να επιστρέψουμε σε μια μορφή προεδρίας των ΗΠΑ με κάποιον ο οποίος δίνει στ' αλήθεια προσοχή και προσπαθεί να κάνει το σωστό για όλους τους πολίτες και όχι μόνο για μερικούς».\nΣτη συνέχεια, ο Ομπάμα αποκάλεσε «χαοτική» την αντίδραση του Τραμπ στην Covid-19, τονίζοντας ότι «δεν χρειάζεται να είναι κανείς πυρηνικός επιστήμονας για να αντιληφθεί ότι σε συνθήκες πανδημίας πρέπει να λαμβάνει σοβαρά υπ'όψιν του τις οδηγίες των ειδικών επιστημόνων».\nΠαπαγαλάκια της ΠΑΡΑΚΜΗΣ\nΕάν το πορτοκαλί αίσχος δεν είναι το απόλυτο συνώνυμο της παρακμής και της φαυλότητας, τότε οι λέξεις έχουν χάσει πιά τελείως το νόημά τους.


Νέος Άρχοντας του Οικουμενικού μας Πατριαρχείου ο κ. Σταμάτης Αποστολάκης! – Ιερά Μητρόπολη Κυδωνίας & Αποκορώνου\nΑρχική > Ροή Ειδήσεων > Νέος Άρχοντας του Οικουμενικού μας Πατριαρχείου ο κ. Σταμάτης Αποστολάκης!\nΝέος Άρχοντας του Οικουμενικού μας Πατριαρχείου ο κ. Σταμάτης Αποστολάκης!\nΕυστράτιος Χατζηδάκης Δ/ντής Γραφείου Τύπου της Ι.Μ.Κ.Α. 11/03/2017\nΤον αγαπητό δάσκαλο, λαογράφο, συυγγραφέα και ποιητή Σταμάτη Αποστολάκη χειροθέτησε σε Άρχοντα Προστάτη των Γραμμάτων της Μεγάλης του Χριστού Εκκλησίας με τις ευλογίες του Παναγιωτάτου και Οικουμενικού μας Πατριάρχου κ.κ. Βαρθολομαίου, ο Σεβασμιώτατος Ποιμενάρχης μας κ.κ. Δαμασκηνός, την Παρασκευή 10 Μαρτίου, στον Ιερό Ναό Αγίων Κων/νου και Ελένης Νέας Χώρας Χανίων, μετά το τέλος της Δευτέρας Στάσεως των Χαιρετισμών προς την Υπεραγία Θεοτόκο μας.\nΤο Πατριαρχικό γράμμα της Α.Θ.Π. και Οικουμενικού μας Πατριάρχου ανέγνωσε ο Πανοσιολογιώτατος Πρωτοσύγκελλος μας Αρχιμ. Δαμασκηνός Λιονάκης.\nΕν συνεχεία με λόγους πατρικούς ο Σεβασμιώτατος Ποιμενάρχης μας χαιρέτισε το νέο Άρχοντα του Οικουμενικού μας Πατριαρχείου λέγοντας μεταξύ άλλων ότι είναι ιδιαίτερη τιμή για εμάς, για την οικογένεια σας αλλά και για την αδελφότητα των οφφικιάλων διότι το πρόσωπα σας έχει προσφέρει τόσα στην Τοπική μας Εκκλησία, όσα και στην Ιερά Μητρόπολη Κισσάμου και Σελίνου, ιδιαιτέρως κατά την περίοδο που διακονήσατε τον Μακαριστό Γέροντα Μητροπολίτη πρώην Κισσάμου και Σελίνου κυρό Ειρηναίο. Η αγάπη του προς την παιδεία. προς την παράδοση και ιδιαιτέρως προς τα παιδιά έδωσε σε μας το έναυσμα, να προτείνουμε το πρόσωπο σας στον Παναγιώτατο, και Εκείνος με πολύ χαρά και ικανοποίηση, εδέχθη την πρόταση μας και μας έδωσε την ευλογία και την τιμή να κάνουμε την χειροθεσία και ταυτόχρονα να είστε κοντά στους ανθρώπους που αγαπήσατε και σας αγάπησαν, στην Ενορία σας, αλλά και στον χώρο στον οποίο διακονήσατε….\nΣθεναρά συγκινημένος ο κ. Αποστολάκης έλαβε τον λόγο και ευχαρίστησε τον Παναγιώτατο και Οικουμενικό μας Πατριάρχη, τον Σεβασμιώτατο Ποιμενάρχη μας, τον Πανοσιολογιώτατο Πρωτοσύγκελλο μας, τους ιερείς, τους συγγενείς και όλο τον κόσμο για την μεγάλη τιμή που τον αξιώσε ο Θεός να βιώσει.\nΕν συνεχεία ο Εφημέριος και Ιερατικώς προϊστάμενος του Ναού Πρωτ. Αντώνιος Σαπουνάκης, καθώς και πολλοί φίλοι του μίλησαν για το πλούσιο έργο και την προσωπικότητα του κ. Σταμάτη Αποστολάκη. Ενός ανθρώπου που όντως αφιέρωσε την ζωή του στα γράμματα και τον πολιτισμό.\nΧειροθεσία σε Άρχοντα του Οικουμενικού… – Ευστράτιος Χατζηδάκης\nΧειροθεσία σε Άρχοντα του Οικουμενικού μας Πατριαρχείου\nΕυστράτιος Χατζηδάκης was live. – Ευστράτιος Χατζηδάκης\nΕυστράτιος Χατζηδάκης was live.\nΕπιμέλεια φωτ. υλικού κ. Εμμ. Χατζηδάκης\nπροηγούμενο Η Β΄Στάση των Χαιρετισμών στον Ι. Ν. Αγίου Παταπίου στην Χαλέπα!\nεπόμενο π.Αθανάσιος Σιμωνοπετρίτης: ” Κύριε φώτισον μου το σκότος”!


Η Ουγγαρία ταπείνωσε την Αγγλία στο Nations League - NiceMagazine.Gr\nΑρχική ΕΠΙΚΑΙΡΟΤΗΤΑ Η Ουγγαρία ταπείνωσε την Αγγλία στο Nations League\nΗ Ουγγαρία ταπείνωσε την Αγγλία στο Nations League\nΤαπεινωτική ήττα-σοκ υπέστη η Αγγλία σε αγώνα του Nations League, χάνοντας στην έδρα της από την Ουγγαρία με 0-4 και κινδυνεύει τώρα με υποβιβασμό στη δεύτερη ευρωπαϊκή κατηγορία.\nΕίναι η πρώτη εντός έδρας ήττα των Αγγλων από τους Μαγυάρους, μετά από 59 χρόνια! Η προηγούμενη (3-6) είχε σημειωθεί το 1953(!) στο Γουέμπλεϊ, όταν η Ουγγαρία ήταν η κορυφαία ποδοσφαιρική δύναμη στην Ευρώπη, έχοντας στις τάξεις της τον θρυλικό Φέρεντς Πούσκας.\nΣτον σημερινό αγώνα οι Αγγλοι ήταν καλοί μόνο στο πρώτο ημίχρονο, όταν δημιούργησαν ευκαιρίες για γκολ'< και είχαν δοκάρι.\nΟι Ούγγροι έπαιξαν ανοιχτά και χωρίς “κόμπλεξ”, ισορρόπησαν το παιχνίδι μετά το πρώτο γκολ και έδωσαν τελικά διαστάσεις θριάμβου στη νίκη τους.\nΤα δύο πρώτα γκολ πέτυχε ο μεγάλος σταρ των Μαγυάρων, ο Ρόλαντ Σάλαϊ στο 16΄και στο 70΄. Κι ενώ οι Αγγλοι προσπαθούσαν να μειώσουν το σκορ για να ξαναμπούν στο παιχνίδι, δέχτηκαν τρίτο γκολ στο 80΄, με αριστουργηματικό κοντινό σουτ του Νάγκυ.\nΤο 0-4 έγινε στο 89΄από τον Ντάνιελ Γκάσταγκ, ο οποίος δέχθηκε προωθημένη μπαλιά πίσω από την αγγλική άμυνα και πλάσαρε υποδειγματικά τον τερματοφύλακα.\nΜετά τη σημερινή νίκη η Ουγγαρία βρίσκεται επικεφαλής του ομίλου με 7 βαθμούς. Δεύτερη η Γερμανία με 6, στην τρίτη θέση η Ιταλία με 5. Η Αγγλία έχει μείνει τελευταία με μόλις 2 βαθμούς και δύσκολα θα αποφύγει τον υποβιβασμό στα δύο τελευταία παιχνίδια της με Γερμανία και Ιταλία.\nΠροηγούμενο άρθροΣάνα Μάριν: Η ένταξη Σουηδίας- Φινλανδίας μπορεί να παγώσει αν δεν βρεθεί λύση με την Τουρκία\nΕπόμενο άρθροΠοιος ήταν ο Προφήτης Ελισσαίος που εορτάζει σήμερα 14 Ιουνίου


ΠΑΟΚ: Διαρκείας με 20 ευρώ - Onsports.gr\nOnsports Team\t19 Μαρτίου 2015, 23:54\nΠΑΟΚ: Διαρκείας με 20 ευρώ\nTo TAA ΠΑΟΚ εξέδωσε ανακοίνωση μέσω της οποίας προσκαλεί τον φίλαθλο κόσμο του δικεφάλου να βρεθούν στον αγώνα πρωταθλήματος με την Ορεστιάδα όπου θα γίνει και η παρουσίαση του Κυπέλλου.\nΤο ΤΑΑ ΠΑΟΚ προσφέρει εισιτήριο διαρκείας με 20 Ευρώ για όλους τους υπόλοιπους αγώνες πρωταθλήματος.\n«Την περασμένη Κυριακή, η ομάδα μας έκανε το πρώτο βήμα για το νταμπλ, κατακτώντας το κύπελλο στην Σύρο. Αυτή την Κυριακή, στις 18:00 στο PAOK Sports Arena, η ομάδα μας θα σηκώσει στο. σπίτι της το τρόπαιο. Παρουσία όλων των συντελεστών της μεγάλης επιτυχίας, ο πρόεδρος του ΤΑΠ ΠΑΟΚ, θα απονείμει το βαρύτιμο τρόπαιο στον Γιάννη Καλμαζίδη και στα «παιδιά» του.\nΕΛΑΤΕ ΟΛΟΙ ΓΙΑ ΝΑ ΖΗΣΟΥΜΕ ΜΑΖΙ ΤΗ ΣΤΙΓΜΗ και φυσικά να στηρίξουμε την ομάδα μας στον αγώνα με την Ορεστιάδα. Γιατί την Κυριακή έχουμε γιορτή αλλά έχουμε και αγώνα.\nΜετά και το τέλος του αγώνα οι μικροί φίλοι θα μπορούν να φωτογραφηθούν με τα αστέρια μας.\nΠαράλληλα, σας ενημερώνουμε ότι την ίδια μέρα και πριν από την έναρξη του αγώνα θα τεθούν σε διάθεση τα συλλεκτικά T-shirt με αποτυπωμένο τον τίτλο του Κυπελλούχο Ελλάδας.\nΕπίσης, και έπειτα από πρωτοβουλία του προέδρου του ΤΑΠ ΠΑΟΚ τα εισιτήρια διαρκείας θα προ πωλούνται από την Παρασκευή (πληροφορίες 2313036354) στο PAOK Sports Arena.\nΗ τιμή του εισιτηρίου διαρκείας είναι 20 ευρώ και θα ισχύει για όλους τους αγώνες μέχρι και τη λήξη του πρωταθλήματος (με τα play off) όπου όλοι ευχόμαστε ΜΕ ΤΗ ΒΟΗΘΕΙΑ ΣΑΣ να πανηγυρίσουμε το νταμπλ!\nΦίλαθλε της ομάδας μας ,σε περιμένουμε την Κυριακή 22 Μαρτίου στις 18:00 στο PAOK Sprorts Arena για να γιορτάσουμε όλοι μαζί την κατάκτηση του κυπέλλου και να δείξουμε σε όλη την Ελλάδα το μεγαλείο του ΛΑΟΥ του ΠΑΟΚ».\n19 λεπτά πριν ΕΛΣΤΑΤ: Έκρηξη 205% στον τζίρο των καταλυμάτων το πρώτο τρίμηνο\n50 λεπτά πριν Super League 2: Τότε ξεκινάει το χτίσιμο της Επισκοπής


Είδα τον πιλότο: Castle — Couchpotato.gr\n14·Μαρ·2009 Είδα τον πιλότο: Castle\nΟ Ρίτσαρντ Κάστλ (Νέιθαν Φίλιον) είναι διάσημος συγγραφέας αστυνομικών μυθιστορημάτων, πλούσιος, χαριτωμένος, έχει τα πάντα. Στο τελευταίο του βιβλίο σκοτώνει τον πρωταγωνιστή του και τώρα έχει ένα μικρό προβληματάκι να γράψει κάτι καινούριο. Βρίσκει έμπνευση στην αστυνομικό Κέιτ Μπέκετ (Στάνα Κάτιτς) με την οποία συνεργάζεται σε μια υπόθεση αντιγραφής των φόνων που περιγράφει στα βιβλία του.\nΤόσο σαν υπόθεση όσο και σαν εκτέλεση έχει κάτι από Αυτός, αυτή και τα μυστήρια ή το Bones. Εκείνος είναι ένα μεγάλο παιδί και εκείνη είναι εκεί για να θέσει τα όρια, ενώ παράλληλα αναπτύσσεται η ιστορία της έλξης των δύο ηρώων. Δεν έχω πρόβλημα με αυτό, και το Castle είναι όσο διασκεδαστικό και ανάλαφρο δηλώνει. Η χημεία των πρωταγωνιστών είναι παρούσα. Το σενάριο είναι γεμάτο κλισέ και πράγματα που έχουμε δει άπειρες φορές -αυτό που το ανεβάζει επίπεδο είναι ο Νέιθαν Φίλιον.\nΗ μαμά μου είχε ξετρελλαθεί μαζί του στο Two guys, a girl and a pizza place, ή “εκείνο με την πίτσα”, όπως το αποκαλούσε. Στη συνέχεια έγινε Μαλ Ρέιλολντζ στο Firefly/Serenity, Κάπτεν Χάμερ στο Dr.Horrible, και έκανε και ένα πέρασμα από το Lost και το Desperate Housewives. Στο ρόλο του Ρίτσαρντ Καστλ φέρνει λίγη από τη φυσική του γοητεία και χιούμορ και τον κάνει αυτόματα συμπαθητικό. Χωρίς αυτόν αμφιβάλλω αν θα συνέχιζα να παρακολουθώ. Έχω πάντως την εντύπωση ότι η σειρά θα δούλευε πιο καλά καλοκαίρι.\nΣτο βίντεο μια πρόσφατη συνέντευξη του Νέιθαν Φίλιον στον Τζίμι Κίμελ για τη νέα του σειρά και τις εμπειρίες του με τους θαυμαστές στην Comic-Con και στο δρόμο.\nTags: βίντεο · Είδα τον πιλότο, Σχόλια: 1 Σχόλιο\n1 bill // 21 Μαρτίου, 2009 στις 00:33\nden mporw na pw, itan oti yposxethikan … ena apoluto tipota.. i apoluth klisedia


Eco R Geo: Δηλώσεις του Υπουργού ΑνΥπ Κωστή Χατζηδάκη και του επικεφαλής της Ομάδας Δράσης για την Ελλάδα Horst Reichenbach, μετά τη συνάντησή τους\nΤο ΕΤΕΑΝ, όπου το Νοέμβριο έχει δεσμευτεί η νέα Διοίκηση ότι θα παρουσιάσει συνολικά ένα πακέτο ιδεών για την απεμπλοκή των προγραμμάτων. Την κοινοτική πρωτοβουλία JEREMIE για τις μικρομεσαίες επιχειρήσεις. Την ιδέα της ελληνικής Κυβέρνησης για τη σύσταση ενός αναπτυξιακού Ταμείου για την Ελλάδα. Ιδέα, με την οποία η Task Force συμφωνεί και ιδέα που θα κάνουμε ό,τι είναι δυνατό, ό,τι περνάει από το χέρι μας, για να την προχωρήσουμε όσο πιο γρήγορα γίνεται.\nΣυζητήσαμε επίσης και για τη συνεργασία με την Ευρωπαϊκή Τράπεζα Επενδύσεων. Και αυτή την ώρα γίνονται συζητήσεις σε τεχνικό επίπεδο και πιστεύουμε ότι αν υπάρξει –όπως είμαστε βέβαιοι- καλή θέληση και από την πλευρά της ΕΤΕπ, σε πολύ σύντομο χρονικό διάστημα θα μπορεί να έχουμε θετικά νέα. Όχι με την έννοια απλά και μόνο των συμφωνιών, αλλά και με την έννοια της παροχής ρευστότητας στην ελληνική οικονομία.\nΘέλω όμως να σταθώ και σε ένα άλλο σημείο. Μόλις ανακοινώθηκε η έκθεση της Παγκόσμιας Τράπεζας, το «Doing Business Report» όπως λέγεται, η ετήσια έκθεση για την ανταγωνιστικότητα.\nΣήμερα έχουμε το πρώτο θετικό νέο για την ελληνική οικονομία μετά από πολύ καιρό. Στο επίπεδο της ανταγωνιστικότητας η Ελλάδα ανεβαίνει από την 100η θέση στην 78η θέση σε μια χρονιά. Και αυτό είναι ένα μήνυμα που θα μεταδοθεί παγκοσμίως. Και θέλω να ελπίζω ότι θα ακολουθήσουν κι άλλα μηνύματα.\nΑυτό δεν έγινε τυχαία, ούτε έγινε από εμένα. Έγινε από τους προκατόχους μου. Βασίζεται σε δουλειά στο επίπεδο των διαρθρωτικών αλλαγών στην απλούστευση του επιχειρηματικού περιβάλλοντος, στις αδειοδοτήσεις και τα λοιπά, που οδήγησε τελικά στην αναβάθμιση της χώρας διεθνώς ως προς την ανταγωνιστικότητα.\nΗ δέσμευση αυτής της Κυβέρνησης είναι να συνεχίσει σε αυτό το δρόμο. Η προσπάθεια αυτή έγινε μέχρι σήμερα με τη στήριξη όλων των δυνάμεων που πιστεύουν στην ευρωπαϊκή προοπτική της χώρας και η προσπάθεια από εδώ και πέρα θα γίνει με τον ίδιο τρόπο και με τη στήριξη θέλω να πιστεύω της πλειοψηφίας του ελληνικού λαού.\nΘέλω να σημειώσω ότι για να φτάσουμε στη βελτίωση αυτή, που είναι θετικό μήνυμα για τις αγορές και τους επενδυτές, προηγήθηκαν μια σειρά από διαρθρωτικά μέτρα:\nαπλούστευση της περιβαλλοντικής αδειοδότησης των επιχειρήσεων,\nνομοθετικές παρεμβάσεις απελευθέρωσης στην αγορά ενέργειας,\nαπελευθέρωση επαγγελμάτων, που ξέρετε ότι συνεχίζεται η προσπάθεια,\nάρση του καμποτάζ στην κρουαζιέρα,\nκαινούργια νομοθεσία για τη σύσταση εταιρειών μέσω του γενικού εμπορικού μητρώου και λοιπά.\nΗ προσπάθεια αυτή συνεχίζεται από αυτή την Κυβέρνηση με συγκεκριμένα αποτελέσματα και μετά τις εκλογές.\nΑπλοποιήσαμε την αγορανομική νομοθεσία και εκσυγχρονίζουμε τον αγορανομικό Κώδικα,\nΥπογράψαμε από την ελληνική πλευρά σύμβαση με τον ΟΟΣΑ για την αξιοποίηση της λεγόμενης «εργαλειοθήκης» του ΟΟΣΑ για την ομαλότερη λειτουργία της αγοράς,\nΟλοκληρώσαμε την πρώτη φάση της διαδικασίας, τη συζήτηση δηλαδή με τους αρμόδιους φορείς, για τα λεγόμενα εμπόδια εισόδου στην επιχειρηματικότητα,\nΑντιμετωπίζουμε τις στρεβλώσεις της αγοράς στα καύσιμα και την επόμενη εβδομάδα πρόκειται να ανακοινώσουμε συγκεκριμένα μέτρα,\nΒλέπουμε τα προβλήματα στη λιανική και μέσα στην εβδομάδα ο αρμόδιος Υφυπουργός ο κ. Σκορδάς θα ανακοινώσει και πρόσθετα μέτρα για την ομαλότερη λειτουργία της αγοράς,\nΠαρουσιάσαμε το νέο νομοσχέδιο για τη διευκόλυνση των στρατηγικών και ιδιωτικών επενδύσεων. Έχουμε στείλει αυτές τις μέρες μια σειρά διατάγματα στο Συμβούλιο της Επικρατείας για την απλοποίηση της αδειοδότησης επαγγελμάτων,\nπροωθούμε το εθνικό σχέδιο διευκόλυνσης των εξαγωγών και μέχρι το τέλος του Οκτώβρη θα είμαστε σε θέση να κάνουμε περαιτέρω συγκεκριμένες ανακοινώσεις και για τις εξαγωγές,\nΠαρουσιάσαμε το πλαίσιο πολιτικής για την αξιοποίηση και λειτουργία των ελληνικών αεροδρομίων και\nπροσκαλέσαμε την Παγκόσμια Τράπεζα να ενισχύσουμε τη συνεργασία μας έτσι ώστε με μια από κοινού μελέτη, να εντοπίσουμε τομείς όπου μπορούν να γίνουν περαιτέρω βελτιώσεις, ώστε η Ελλάδα να ανέβει ακόμη περισσότερο στη διεθνή κατάταξη και να γίνει φυσικά με αυτό τον τρόπο ελκυστική για επενδύσεις.\nΠροσπαθούμε να κάνουμε μια δουλειά με σύστημα, βασιζόμενοι στη διεθνή εμπειρία και στην κοινή λογική. Το γεγονός ότι σήμερα, μετά από πολύ καιρό, έχουμε ένα θετικό νέο, που αναμφίβολα θα αναγνωριστεί από τις αγορές και τους επενδυτές, έρχεται να αποδείξει ότι αυτή η χώρα δεν είναι χαμένη υπόθεση.\nΗ Ελλάδα είναι μια χώρα που ξέρει να μάχεται και στο τέλος να νικάει.\nΧ. ΡΑΙΧΕΝΜΠΑΧ: Θέλω να σας ευχαριστήσω κ. Υπουργέ για την ευκαιρία που μας δόθηκε σήμερα να συζητήσουμε τα πιεστικά προβλήματα που αφορούν την ρευστότητα και την πρόσβαση στη χρηματοδότηση.\nΜπορώ κι εγώ να επιβεβαιώσω ότι η Ευρωπαϊκή Επιτροπή συνεργάζεται στενά με τις Ελληνικές Αρχές, για να βρουν τις λύσεις για να ξεπεραστεί το πολύ σοβαρό αυτό πρόβλημα. Και η Task force για την Ελλάδα κάνει πολλές δράσεις, ώστε οι προσπάθειες της Ελληνικής Κυβέρνησης να φέρουν αποτελέσματα και καρπούς.\nΝα πω επίσης ότι ο Επίτροπος Χαν ενδιαφέρεται πολύ για το θέμα αυτό, για να βοηθήσει την Ελλάδα να ξεπεράσει την κρίση ρευστότητας. Αυτό αποτελεί μια μεγάλη προτεραιότητα για την Ελληνική Κυβέρνηση και η Επιτροπή είναι πολύ ικανοποιημένη που μπορεί να συμβάλει στην επίλυση αυτού του ζητήματος .\nΕπίσης, θέλω να συγχαρώ την Ελλάδα για το τεράστιο επίτευγμα να είναι μία από τις δέκα χώρες με την καλύτερη απόδοση στην επιχειρηματικότητα στον κόσμο, όπως καταγράφεται στο doing business report. Αυτά είναι πολύ καλά νέα όπως είπε και ο Υπουργός και ένα μεγάλο επίτευγμα.\nΗ Τask force είναι έτοιμη να υποστηρίξει την Ελλάδα προκειμένου να συνεχίσει σε αυτήν την πορεία και να πετύχει ανάλογα επιτεύγματα την επόμενη χρονιά.\nΉταν πολύ μεγάλο το βήμα το ότι ανέβηκε 22 θέσεις στην κατάταξη από την 100η στην 78η η Ελλάδα, αλλά σίγουρα για να φτάσει από την 78η μέχρι την 1η θα χρειαστεί να γίνουν ακόμα περισσότερα βήματα κι εμείς σε αυτό θέλουμε να υποστηρίξουμε την Ελλάδα.\nΔΗΜΟΣΙΟΓΡΑΦΟΣ: Την περασμένη εβδομάδα που είχε έρθει ο Επίτροπος ο κ. Χαν είχε θέσει το ζήτημα του ΕΣΠΑ και μάλιστα είχε κρούσει τον κώδωνα του κινδύνου ότι δε θα επιτευχθεί ο στόχος των 3,7 δις ουσιαστικά λέγοντας ότι τα 3 δις πρόκειται να χαθούν.\nΑφενός το ερώτημά μου είναι αν μπορούμε να πετύχουμε αυτό το στόχο κ. Υπουργέ, δεύτερον αν όντως δεν τον πετύχουμε με αυτά τα 3 δις τι γίνεται, χάνονται, πάνε για μετά; Κι ένα τρίτο ερώτημα, αν συζητήθηκε το ζήτημα της ρύθμισης των δανείων στο πλαίσιο της ρευστότητας.\nΥΠΟΥΡΓΟΣ: Το δεύτερο θέμα δε συζητήθηκε.\nΣτο πρώτο θέμα, είχα δώσει συνέντευξη για το ΕΣΠΑ μία εβδομάδα περίπου πριν έρθει ο κ. Χαν. Δεν είχα παρουσιάσει διαφορετικά στοιχεία. Είχα πει ότι τα προβλήματα είναι δεδομένα, προσπαθούμε να τα αντιμετωπίσουμε, είμαστε πάνω από το μέσο όρο των απορροφήσεων, αλλά δεν είμαστε ευχαριστημένοι και θέλουμε να επιταχύνουμε την απορρόφηση των προγραμμάτων.\nΤώρα, κίνδυνος απώλειας κοινοτικών κονδυλίων δεν υφίσταται. Το σημείωσε και ο κ. Χαν. Έχει τεθεί ένας στόχος απλώς σε συνεργασία με την Commission από την αρχή της χρονιάς για απορρόφηση 3,7 δισεκατομμυρίων ευρώ ετησίως από την Ελλάδα.\nΕίπα ότι στο πρώτο εξάμηνο, το επαναλαμβάνω και σήμερα, είχαμε μια υστέρηση σε σχέση με αυτό το στόχο, διότι για το πρώτο εξάμηνο ο στόχος ήταν 1,2 δισ. και λόγω και των αλλεπάλληλων εκλογών μπορέσαμε και απορροφήσαμε μόνο 700. Προσπαθούμε να τρέξουμε όσο πιο γρήγορα γίνεται.\nΣημείωσα πριν από μερικές μέρες, το τονίζω και σήμερα: Υπάρχουν δυο διαφορετικές απόψεις στις υπηρεσίες. Πράγματι, κάποιες υπηρεσίες εκτιμούν ότι ο στόχος αυτός μπορεί να επιτευχθεί. Κάποιες υπηρεσίες εκτιμούν ότι δεν θα επιτευχθεί. Εν πάση περιπτώσει κοντός ψαλμός αλληλούια. Δεν είμαστε εδώ τόσο για να προφητεύουμε, όσο για να κάνουμε τη δουλειά μας και αυτό είναι που επιχειρούμε να κάνουμε, επιταχύνοντας ακριβώς τις διαδικασίες.\nΚαι χθες μόλις έφυγε η σχετική εγκύκλιος που απευθύνεται σε όλους τους εμπλεκόμενους, επιχειρώντας να κόψουμε δρόμο και να πάμε πιο γρήγορα.\nΔΗΜΟΣΙΟΓΡΑΦΟΣ: Εγώ θέλω να κάνω μια ερώτηση στον κ. Ράιχενμπαχ.\nΟ Επίτροπος Χαν την περασμένη εβδομάδα δήλωσε απογοητευμένος αναφορικά με τις καθυστερήσεις που υπάρχουν στο ζήτημα της ρευστότητας, διότι γίνεται πολλή κουβέντα γι΄ αυτό το θέμα, αλλά ακόμα δεν έχουμε δει καθόλου χρήμα στην αγορά.\nΚαι είπε μάλιστα ότι ένα από τα πρώτα τηλεφωνήματα που θα κάνει όταν επιστρέψει στις Βρυξέλες θα είναι στην Ευρωπαϊκή Τράπεζα Επενδύσεων. Εσείς συμμερίζεστε την ανησυχία του και φαντάζομαι σας έχει απασχολήσει το θέμα, έχετε καταλήξει για ποιο λόγο υπάρχουν αυτές οι καθυστερήσεις;\nΧ. ΡΑΙΧΕΝΜΠΑΧ: Φυσικά και συμμεριζόμαστε κι εμείς αυτή την ανησυχία. Είναι πολύ σημαντικό όλα τα διαθέσιμα εργαλεία, να χρησιμοποιηθούν αποτελεσματικά.\nΣτο Ταμείο Jeremie έχει σημειωθεί αρκετή πρόοδος, ιδίως αφότου επετράπη η χρηματοδότηση κεφαλαίων κίνησης. Από τότε διαπιστώνεται σημαντική βελτίωση του ποσοστού απορρόφησης. Αντίστοιχα, ελπίζω ότι με τις αλλαγές που θα γίνουν στο ΕΤΕΑΝ, προκειμένου επίσης να επιτραπεί η χρηματοδότηση κεφαλαίου κίνησης, θα συμβεί το ίδιο.\nΚαι τέλος, για την Ευρωπαϊκή Τράπεζα Επενδύσεων: έχουν γίνει συζητήσεις για τις εγγυήσεις που έχει παράσχει το Ελληνικό Κράτος και πολύ σύντομα θα έχουμε κάποια αποτελέσματα. Μέρος αυτών των συζητήσεων αποτελεί αρμοδιότητα του Υπουργού των Οικονομικών.\nΧ. ΡΑΙΧΕΝΜΠΑΧ: Ναι διότι το θέμα αυτό των εγγυήσεων που παρέχει η Ελλάδα προς την Ευρωπαϊκή Τράπεζα Επενδύσεων, είναι κάτι που αφορά τον Υπουργό Οικονομικών. Οι αρμοδιότητες μοιράζονται μεταξύ του υπουργού Οικονομικών για τις κρατικές εγγυήσεις και του υπουργού Ανάπτυξης για τα έργα που πρέπει να χρηματοδοτηθούν.\nΥΠΟΥΡΓΟΣ: Responsibility υπό την έννοια της αρμοδιότητος.\nΔΗΜΟΣΙΟΓΡΑΦΟΣ: Η ευθύνη για την καθυστέρηση που βλέπουμε είναι τελικά από την πλευρά της Ελλάδας ή από την πλευρά δεύτερων σκέψεων ή ολιγωρίας της Ευρωπαϊκής Τράπεζας Επενδύσεων; Για ποιο λόγο δηλαδή βλέπουμε τελικά αυτή την καθυστέρηση ενώ έχει υπογραφεί από το Μάρτιο;\nΔΗΜΟΣΙΟΓΡΑΦΟΣ: Μήπως δεν έχουμε δώσει τις εγγυήσεις εμείς ακόμα για να εκταμιευθούν τα χρήματα από την Ευρωπαϊκή Τράπεζα Επενδύσεων;\nΧ. ΡΑΙΧΕΝΜΠΑΧ: Δεν είναι ο ρόλος μου να κρίνω πώς ακριβώς θα εξελιχθεί η συνεργασία μεταξύ της Ελλάδας και της Ευρωπαϊκής Τράπεζας Επενδύσεων, πάντως εμείς σαν Task Force συνεργαζόμαστε και προσπαθούμε να βρούμε λύσεις ώστε να μπορέσουν οι δυο πλευρές να συνεργαστούν και να βρεθούν λύσεις για προγράμματα που έχουν ήδη συμφωνηθεί, αλλά και προγράμματα για τα οποία πρόκειται να υπάρξει συμφωνία ει δυνατόν πριν το τέλος του χρόνου.\nΥΠΟΥΡΓΟΣ: Να το εξηγήσουμε για, να είναι σαφές: Υπήρξε μια τοποθέτηση του κ. Ράιχενμπαχ από την αρχή. Είπε ότι μοιράζεται απολύτως τη θέση του κ. Χαν. Δεύτερον, δεν είμαστε εδώ για να κατηγορήσουμε, ούτε ο κ. Ράιχενμπαχ ούτε εγώ, κανέναν. Πάμε να λύσουμε προβλήματα. Και αυτή την ώρα έχουμε μια συμφωνία σε σχέση με το λεγόμενο state guarantee πρόγραμμα με την Ευρωπαϊκή Τράπεζα Επενδύσεων η οποία πρέπει να καταστεί λειτουργική.\nΓίνονται διαπραγματεύσεις σε τεχνικό επίπεδο και σας είπα ότι σε πολύ σύντομο χρονικό διάστημα, πολύ σύντομο χρονικό διάστημα, θέλω να πιστεύω ότι θα έχουμε χειροπιαστά αποτελέσματα, όχι στο επίπεδο απλά και μόνο των συμφωνιών, αλλά στο επίπεδο της διοχέτευσης χρήματος στην αγορά. Σε αυτή τη φάση είμαστε. Νομίζω η υπερδραματοποίηση της υπόθεσης δεν ωφελεί κανέναν και σίγουρα την Ελλάδα.\nΚαταλαβαίνετε ότι διαπραγματευόμαστε σας είπα σε τεχνικό επίπεδο και η αποδοχή όλων των όρων ή όποιων όρων ακρίτως, ενδεχομένως θα ήταν επιβλαβής. Αυτήν την έννοια έχει η διαπραγμάτευση. Με την ίδια ειλικρίνεια που σας λέω αυτό, με την ίδια ειλικρίνεια σας λέω ότι είμαι αισιόδοξος, θα βρεθεί μια λύση.


Παρασκευή, 20 Μαρτίου 2009 15:04\nΤο Μουσείο Μπενάκη τον Απρίλιο θα φιλοξενήσει την έκθεση Συλλογή Πινακοθήκης Ε. Αβέρωφ, Το πορτρέτο ενός μουσείου η οποία έχει στόχο να φέρει το κοινό σε επαφή με μια από τις πληρέστερες συλλογές έργων τέχνης του 19ου και 20ού αιώνα μέσα από τα οποία αποτυπώνεται η πορεία της νεοελληνικής τέχνης. Η έκθεση αυτή αποτελεί ορόσημο της εικοσάχρονης πορείας της Πινακοθήκης Ε. Αβέρωφ στο Μέτσοβο, ενώ παράλληλα προσφέρει την ευκαιρία να προβληθούν για πρώτη φορά τα σημαντικότερα έργα της μόνιμης συλλογής της στην Αθήνα, πολλά από τα οποία δεν έχουν εκτεθεί ποτέ έξω από τους τοίχους της Πινακοθήκης του Μετσόβου. Εκτός από τα έργα τέχνης της νεοελληνικής συλλογής, η έκθεση θα περιλαμβάνει και άλλα ποικίλα εκθέματα και εφαρμογές (αρχειακό υλικό, ψηφιακές αναπαραγωγές, φωτογραφίες, έργα παιδικής τέχνης, video, διαδραστικά CD, προσωπικά αντικείμενα και αντιπροσωπευτικά δείγματα από το εύρος της συλλεκτικής δραστηριότητας του Ευάγγελου Αβέρωφ, όπως έργα αρχαιοελληνικής, βυζαντινής και λαϊκής τέχνης κ.α.), καθώς και έργα καταξιωμένων σύγχρονων καλλιτεχνών που δημιουργήθηκαν ειδικά για τον εορτασμό των 20 χρόνων λειτουργίας της Πινακοθήκης Αβέρωφ.\nΤοποθεσία Μουσείο Μπενάκη- Κτήριο Οδού Πειραιώς Ημερομηνία 1 Απριλίου-10 Μαΐου 2009 Σχετικές ειδήσεις


Στην Ευρώπη έχει... άνοιξη | Η Εφημερίδα των Συντακτών\nΗ πρόκριση ήρθε χωρίς πολύ άγχος και σ’ αυτό συνέβαλε και η Κοπεγχάγη που δεν έδωσε στη Σλόβαν το δικαίωμα να ψάξει τη νίκη στο άλλο ματς του ομίλου.\nΜπορεί στην Ελλάδα να έχει δυσκολίες και ο στόχος του τίτλου να έχει απομακρυνθεί ήδη πάρα πολύ, όμως στην Ευρώπη, έστω και έπειτα από πολλά σκαμπανεβάσματα, ο ΠΑΟΚ κατάφερε να πετύχει αυτό που ήταν στόχος από την αρχή της σεζόν. Να συνεχίσει να παίζει σε ευρωπαϊκή διοργάνωση και την άνοιξη. Είχε να το κάνει πέντε χρόνια και συνιστά βήμα μπρος η φετινή παρουσία του μέχρι τώρα στο Κόνφερενς Λιγκ. Η πρόκριση ήρθε χωρίς πολύ άγχος και σ’ αυτό συνέβαλε και η Κοπεγχάγη που δεν έδωσε στη Σλόβαν το δικαίωμα να ψάξει τη νίκη στο άλλο ματς του ομίλου.\nΠρωταγωνιστής για τον ΠΑΟΚ ήταν και πάλι ο Αντρίγια Ζίβκοβιτς που πέτυχε ένα όμορφο γκολ με κεφαλιά και δημιούργησε άλλο ένα με εξαιρετική σέντρα στο κεφάλι του Σβαμπ. Στα αξιοσημείωτα του ματς και οι δύο τραυματισμοί (Ελ Καντουρί και Τέιλορ), μόνιμη μάστιγα στη φετινή σεζόν. Ο ΠΑΟΚ περιμένει τον αντίπαλό του στη φάση των νοκ άουτ στην κλήρωση της Δευτέρας.\nΣε ό,τι αφορά την έκβαση του αγώνα, ο ΠΑΟΚ μπήκε στον τερέν της Τούμπας με δύο αρνητικά στοιχεία. Το πρώτο ήταν οι ενοχλήσεις που ένιωσε ο Ελ Καντουρί (φόβοι για θλάση) κατά την διάρκεια της προθέρμανσης και το δεύτερο τα «ξεφωνητά» των οργανωμένων στη θύρα 4 από την πρώτη στιγμή που οι παίκτες βγήκαν για προθέρμανση. Απέναντί της υπήρχε μία ομάδα που λίγο πριν αρχίσει ο αγώνας ήταν η μοναδική χωρίς βαθμό στη φάση των ομίλων, αφού η αρμενική Αλασκέρτ πήρε ισοπαλία από τη Μακάμπι Τελ Αβίβ. Ο Λουτσέσκου δεν άλλαξε το συνηθισμένο του 4-2-3-1 για ένα πιο επιθετικό σχήμα με δύο φορ.\nΗ εκκίνηση στον αγώνα δεν είχε ιδιαίτερη ένταση για τον ΠΑΟΚ, ωστόσο, από τα αριστερά με τον Σίνκλεϊ έβρισκε διαδρόμους και έτσι στο 17΄, από τη συνεργασία του Βραζιλιάνου μπακ με τον Μουργκ, βρήκε ένα πολύ ωραίο γκολ με κεφαλιά του Αντριγια. Οι γηπεδούχοι απειλήθηκαν τρία λεπτά αργότερα με καλοχτυπημένο φάουλ του Γουόκερ που απέκρουσε ο Πασχαλάκης και η απάντηση του ΠΑΟΚ ήρθε με δύο παρόμοιες φάσεις με σουτ του Μουργκ που εξουδετέρωσε ο Κόλεϊνγκ. Από το ημίωρο η Κοπεγχάγη είχε πάρει κεφάλι στο σκορ στη Δανία και αυτό απλοποιούσε τα πράγματα στην Τούμπα.\nΜε την εκκίνηση του δεύτερου μέρους τα πάντα απλοποιήθηκαν για τον ΠΑΟΚ. Η Κοπεγχάγη πετύχαινε δεύτερο γκολ κόντρα στη Σλόβαν και δύο λεπτά μετά στην Τούμπα, ο Αντρίγια από εκτελεστής μετατρεπόταν σε δημιουργό και με ωραία σέντρα βρήκε το κεφάλι του Σβαμπ που σημάδεψε πρώτα το αριστερό δοκάρι και στη συνέχεια τα δίχτυα της εστίας της Λίνκολν. Με τη συμπλήρωση μιας ώρας παιχνιδιού ο Λουτσέσκου αναγκάστηκε να αντικαταστήσει τον Τέιλορ με τον Λύρατζη λόγω τραυματισμού, χωρίς πάντως να αλλάξουν τα δεδομένα του αγώνα. Οι γηπεδούχοι έλεγχαν απόλυτα την κατάσταση και είχαν και την ηρεμία ότι δεν υπάρξει κίνδυνος από το άλλο παιχνίδι.\nΠρος το φινάλε της αναμέτρησης, ο Τσιγγάρας πήρε την ευκαιρία να παίξει για πρώτη φορά στη φετινή σεζόν, ενώ ο Μπίσεσβαρ που πέρασε στο παιχνίδι έχασε ευκαιρίες από αυτές που δεν χάνονται.\nΠΑΟΚ (Ρ. Λουτσέσκου): Πασχαλάκης, Τέιλορ (62΄ Λύρατζης), Μιχάι, Κρέσπο, Σίντκλεϊ, Σβαμπ (74΄ Τσιγγάρας), Κούρτιτς, Μουργκ, Ντόουγκλας (67΄ Μπίσεσβαρ), Α. Ζίβκοβιτς, Σφιντέρσκι (68΄ Ακπομ).\nΛίνκολν (Μ. Μακ Ελβι): Κόλεϊνγκ, Τοσκάνο, Τσιπολίνα, Λόπες, Σέρτζεντ, Ανόν, Γιαχάγια, Ρόναν (71΄ Καραλέρο), Γουόκερ (65΄ Οκράν), Γκόμεζ, Μπρίτο (78΄ Αράισα).\nΣκόρερ: 17΄ Α. Ζίβκοβιτς, 55΄ Σβαμπ.\nΔιαιτητής: Σάγκι (Νορβηγία).\nΚίτρινη: 57΄ Σβαμπ, 83΄ Μπίσεσβαρ, 84΄ Λύρατζης - 80΄ Λόπες, 87΄ Τοσκάνο.\nΑντίπαλοι ΠΑΟΚ: Κλήρωση με παγίδες\nΜεγάλα ονόματα, αλλά και «μπανανόφλουδες» περιλαμβάνονται στους πιθανούς αντιπάλους του ΠΑΟΚ στα πλέι οφ του Κόνφερενς Λιγκ. Οι οκτώ ομάδες που πήραν την 3η θέση στους ομίλους του Γιουρόπα Λιγκ είναι: Σπάρτα Πράγας, Αϊντχόφεν, Λέστερ, Φενερμπαχτσέ, Μαρσέιγ, Μίντιλαντ, Σέλτικ και Ραπίντ Βιέννης. Ως επί το πλείστον «εμπορικές» ομάδες που προδιαθέτουν για μια γεμάτη Τούμπα στο β΄ ματς της 24ης Φεβρουαρίου. Το ζητούμενο, σε δύο μήνες από σήμερα, είναι η κατάσταση στην οποία θα βρίσκεται ο ΠΑΟΚ και πόσο ψηλά θα τοποθετεί τότε την Ευρώπη στις προτεραιότητές του.


Υπηρεσίες ακινήτων - Euroservices Ltd - Τοποθετήσεις - Εγκαταστάσεις - Ανακαινίσεις - Συναρμολογήσεις\nΚαταχωρήστε το ακίνητό σας και αφήστε μας να αναλάβουμε την εύρεση αγοραστή / ενοικιαστή για λογαριασμό σας!!\nΑναλαμβάνουμε την πλήρη ανακαίνιση του ακινήτου σας ΚΑΙ την εύρεση αγοραστή / ενοικιαστή για εσάς!!!\nΑφήστε το σε εμάς!!!\nΤοποθετήσεις - Ανακαινίσεις\nΔιαθέτουμε πολυετή εμπειρία στις ανακαινίσεις διαμερισμάτων και σπιτιών!\n7.000 ολοκληρωμένες εργασίες τοποθέτησης & ανακαίνισης κάθε έτος!\n15 έμπειροι επαγγελματίες τεχνικοί!\nΕπικοινωνήστε μαζί μας για την καταχώρηση του ακινήτου σας\nΚατόπιν συμφωνίας αναλαμβάνουμε πλήρως την προώθησή του\nΑν διαθέτετε ακίνητο προς πώληση ή ενοικίαση, η εταιρεία μας σας προσφέρει μια νέα υπηρεσία. Αναλάμβάνουμε να κάνουμε όλες τις απαραίτητες εργασίες ανακαίνισης του, κατόπιν συμφωνίας και να βρούμε αγοραστή ενοικιαστή.\nΔιαθέτοντας πολυετή εμπειρία στο χώρο της τοποθέτησης, εγκατάστασης & ανακαίνισης κατοικιών και στο πλαίσιο της συνεχούς βελτίωσης των υπηρεσίων, προσφέρουμε στους πελάτες υπηρεσίες μεσιτικού γραφείου.\nΕγκαινιάζοντας τις νέες αυτές υπηρεσίες, προσφέρουμε στους πελάτες που διαθέτουν ελεύθερο ακίνητο την συντήρησή του για ένα χρόνο δωρεάν!\nΈτσι μέχρι να νοικιαστεί/πωληθεί το ακίνητο σας δεν επιβαρύνεστε με την συντήρηση του. Επικοινωνήστε με την εξυπηρέτηση πελατών μας (210 60 81 040) για να απαντήσουμε όλες τις απορίες σας και να προγραμματίσουμε την συνεργασία μας.


Φθινόπωρο και Σαλόνι: Δωρεάν ιδέες για να το αγαπήσετε ξανά [pics]\n2-10-2021 - 16:30μμ\nΟ χώρος που κατοικούμε είναι η εσωτερική ζωή μας\nΙδανική περίοδος να φρεσκάρετε την αύρα του\nLongdown κι καύσωνες μας έκαναν βαριά την ατμόσφαιρα στο σπίτι. Ήρθε όμως το φθινόπωρο! Αυτή η γλυκιά περίοδος μας δίνει την ευκαιρία να ανανεώσουμε τον χώρο μας και τη διάθεσή μας.\nΚι επειδή ο πυρήνας της κατοικίας είναι το σαλόνι ας ξεκινήσουμε από αυτό.\nΤο πιο σημαντικό: Ο χώρος μας είναι μια νοερή προέκταση του σώματος μας. Έχει λοιπόν σημασία δημιουργία ενός εσωτερικού περιβάλλοντος.\nΔεν έχει σημασία αν είναι μικρός ή μεγάλος. Τα tips που σας δίνουμε κάνουν για όλες τις περιπτώσεις.\nΒασική αρχή: Πάρτε θάρρος και ξεφορτωθείτε\nΤο σαλόνι μας δεν είναι βιτρίνα εμπορικού καταστήματος. Είναι ένας χώρος καθημερινής λειτουργίας. Άρα δεν το γεμίζουμε με όλα τα αντικείμενα που νομίζουμε ότι αγαπάμε αλλά αν τα αφαιρέσουμε, μετά από ένα μήνα δεν θα τα θυμόμαστε.\nΑπελευθερώστε λοιπόν το χώρο να μπορεί να ανασάνει από: σουβενίρ καλοκαιρινών διακοπών και ταξιδιών γενικά, ενθύμια γάμων και βαφτίσεων, πιατέλες, μπουκέτα από ξερά άνθη, μπιμπελό, χειροποίητα καντηλιέρα, κουτάκια ξύλινα, μαξιλάρια σε όλα τα χρώματα…\nΤολμήστε κι αφαιρέστε και έπιπλα ή τραβήξτε τα από τους τοίχους, δίνοντάς τους άλλες θέσεις, πιο ευέλικτες και πάντα με το μάτι να κοιτά προς το παράθυρο. Μην γυρίζετε ποτέ την πλάτη στο φυσικό φως.\nΕπιλέξτε το βασικό χρώμα\nΟ χώρος πρέπει να έχει ένα βασικό χρώμα κατά προτίμηση ουδέτερο (απαλό γκρι, χρώμα της άμμου, λευκό και γενικά οι γήινοι τόνοι). Αν δεν είστε βέβαιες πως να ξεκινήσετε, τότε λάβετε υπόψη το μεγαλύτερο έπιπλο του δωματίου που συνήθως είναι ο καναπέ σας. Ακόμα κι αν έχει πολύ έντονο χρώμα, μια τολμηρή επιλογή.\nΠαίξτε με τις υφές των υφασμάτων\nΤότε οι τοίχοι θα πρέπει να διατηρηθούν φρέσκοι και ουδέτεροι, και τα αναδυόμενα χρώματα θα είναι από την ίδια χρωματική παλέτα και θα προέρχονται από τα αξεσουάρ του δωματίου.\nΤα μαξιλάρια επιλέξτε να έχουν το ίδιο χρώμα, απλά μπορεί να αλλάζει η υφή των καλυμμάτων τους.\nΜπορείτε να ξεχάσετε τα ατέλειωτα μέτρα υφάσματος και ό,τι αυτά συνεπάγονται σε καθαριότητα. Επιλέξτε μοντέρνες και πρακτικές λύσεις. Ιδανική είναι η ρολοκουρτίνα (roller) και μάλιστα σε ουδέτερο λευκό χρώμα.\nΤαιριάζει με όλα, τοποθετείται εύκολα, καθαρίζεται εύκολα, προσφέρουν καλύτερη σκίαση και αισθητική. Και ξαλαφρώνουν τον χώρο!\nΔιακόσμηση με λίγα κι εκλεκτά\nΕπιλέξατε έξυπνα αξεσουάρ που δείχνουν «ακριβά» χωρίς να κοστίζουν. Αυτό εξαρτάται από το υλικό και το χρώμα τους.\nΦτιάξτε μια γωνία με αληθινά φυτά εσωτερικού χώρου που δεν έχουν καμία απαίτηση για ιδιαίτερη φροντίδα. Δίνουν στιλ και ζωντανεύουν την ατμόσφαιρα. Μπορείτε βέβαια να προσθέσετε κι ένα δύο ψεύτικα αλλά να μην φωνάζουν από μακριά «είμαστε ψεύτικα».\nΑποκτήστε καντηλιέρια που θα τα χρησιμοποιείτε διαρκώς. Τα κεριά δεν είναι μόνο για τις γιορτές ούτε καν μόνο για το βράδυ. Και κυρίως επενδύστε σε ένα αρωματικό χώρου ηλεκτρικό ή μία συσκευή που χρειάζεται απλά ρεσό.\nΤα φυσικά έλαια γαληνεύουν την ατμόσφαιρα. Και προς θεού μην κάνετε χρήση αρωματικών χώρου που πουλούν στα super markets. Το σαλόνι σας θα μυρίζει σαν σαλόνι αυτοκινήτου…Δημιουργείστε σε μία μεριά του τοίχου μία μικρή πινακοθήκη. Με κορνίζες στο ίδιο χρώμα και με εικόνες που μπορείτε να βρείτε οπουδήποτε. Πάντως αποφύγετε απομιμήσεις διάσημων ζωγράφων.\nΗ πιο πολύτιμη συμβουλή\nΜία είναι η λέξη κλειδί! «Τάξη» Δέκα λεπτά πριν τον ύπνο βάλτε μια τάξη στο χώρο, ώστε το πρωί να σας υποδεχτεί εκ νέου, με χαρά. Και να θυμάστε: ο χώρος και τα στοιχεία που τον αρθρώνουν δεν αποτελεί απλώς κατάλυμα του σώματος. Είναι και κατάλυμα του υποσυνείδητο, της μνήμης, της σκέψης, της ψυχής.


Η ιστορία που θα σας διηγηθώ, είναι μια μικρή καθημερινή ιστορία της διπλανής πόρτας. Δεν έχει σύνθετη πλοκή, μήτε αγωνία. Έχει όμως περίσσευμα αγάπης και γλυκιά νοσταλγία.\nΘυμάμαι ήταν κάπου στα πρώτα χρόνια της φοίτησης μου στο πολυτεχνείο, όταν ήρθε μια παράξενη κυρία να γίνει μέρος της καθημερινής μας ρουτίνας. Το πολυτεχνείο, ήταν είναι και θα είναι ένας κατεξοχήν τεχνοκρατικός χώρος με ανθρώπους που παίρνουν την ζωή τους και την ιδιότητά τους πολύ στα σοβαρά. Διαλέξεις, εκθέσεις, συνέδρια, έρευνες, παρουσιάσεις, πολιτικές ζυμώσεις. Πράγματα επιστημονικά και ακαδημαϊκά και πολλές φορές βαρύγδουπα και επιτηδευμένα.\nΜέσα σε όλον αυτόν τον επιμορφωτικό οίστρο, τα πολύωρα εργαστήρια και τα γεμάτα αμφιθέατρα, υπήρχε και η παράταιρη εικόνα μιας λαϊκής κυριούλας με παλιομοδίτικο ταγεράκι που καθόταν πάντα ήρεμη σε μια γωνιά και έπλεκε σεμεδάκια με το βελονάκι της. Ναι, σεμεδάκια, απλά, παραδοσιακά με λευκή βαμβακερή κλωστή και πλουμιστές δαντέλες. Σεμεδάκια από αυτά που βάζουν οι γιαγιάδες μας πάνω στις τηλεοράσεις και τα τραπεζάκια. Από αυτά που σνομπάρουμε και τα θεωρούμε κιτς.\nΚάθε μέρα αυτή η κυριούλα ήταν εκεί, έξω από το αμφιθέατρο και τις αίθουσες εργαστηρίων, ακουμπισμένη πάνω σε πάγκους, ούτε καν καθιστή σε καρέκλα και έπλεκε ήσυχα το εργόχειρό της. Κάθε μέρα, επί έξι χρόνια, από το πρωί μέχρι το βράδυ, αυτή η κυρία ήταν εκεί, ανάμεσα σε διδάκτορες, λέκτορες και φιλόδοξους φοιτητές και όλοι απορούσαν ποια είναι και τι κάνει.\nΑυτή η μυστηριώδης κυριούλα λοιπόν, ήταν η μητέρα μιας κοπέλας που αντιμετώπιζε κάποια κινητικά προβλήματα και χρειαζόταν πάντα μία συνοδεία για την μεταφορά της στο πανεπιστήμιο. Αυτή η κυριούλα, μετρούσε θηλιές και αλυσίδες σαν μικρές προσευχές όσο η κόρη της βρισκόταν μέσα στα μαθήματά της. Και κοντά στη κόρη της νιώθαμε κι εμείς πως κάπου εκεί έξω μας περιμένει και μας μια γλυκιά μανούλα για να μας πάρει όλη την κούραση μακριά.\nΗ κοπέλα αυτή, ήταν ένα αξιολάτρευτο πλάσμα με πολλούς φίλους. Με λίγη προσπάθεια και με την βοήθεια κάποιων άλλων παιδιών θα μπορούσε να κάνει τις μετακινήσεις της ανετότατα. Η μητέρα της όμως θεωρούσε δικό της χρέος να ξεκουράζει το παιδί της και τα άλλα παιδιά που ανήκαν στην παρέα. Κι αυτό το αίσθημα χρέους που πήγαζε από αληθινή αγόγγυστη αγάπη έδινε κουράγιο σε όλους μας.\nΜετά από δέκα με δώδεκα εξάμηνα, η κοπέλα αποφοίτησε, πρόκοψε και σήμερα χαίρεται πλέον την δική της οικογένεια. Και πώς άλλωστε να μην τα κατάφερνε με τέτοια μαμά που είχε;\nΜακάρι όλα τα τραπεζάκια μας να ήτανε ντυμένα με τέτοια σεμεδάκια..\nΕτικέτες αληθινές ιστορίες. Ζωή Life true stories


7ος Διαγωνισμός Flash Fiction Live! - Flash Fiction Live (FFL) - SFF.gr - Επιστημονική Φαντασία, Μυθοπλασία, Τρόμος\nKαι μετά από πολύ καιρό, έχω την τιμή να ανακοινώσω την αρχή του 7ου Διαγωνισμού Flash Fiction Live!\nΤο θέμα θα τεθεί από τον dagoncult του οποίου η ιστορία κέρδισε στον προηγούμενο 6ο Διαγωνισμό Flash Fiction Live.\nΤο θέμα του 7ου Διαγωνισμού Flash Fiction Live από τον dagoncult είναι: Το Χαμόγελο\nΣήμερα Τετάρτη, 10 Αυγούστου, και ώρα 10 το βράδυ, οι υποψήφιοι συμμετέχοντες συγγραφείς συγκεντρώνονται σ'αυτό το τόπικ ( λίγο νωρίτερα από τις 10 μ.μ). Από τη στιγμή, με το ρολόι, που ανακοινωθεί το θέμα στο παρόν ποστ, έχετε ακριβώς 90 λεπτά για να γράψετε μια μικρή, ολοκληρωμένη ιστορία πάνω στο θέμα. Οι ιστορίες πρέπει να έχουν τουλάχιστον 400 λέξεις. Ανώτερο όριο δεν υπάρχει, αλλά να θυμάστε πως τα λεπτά κυλούν και δεν πρόκειται να δωθεί η παραμικρή παράταση. Οι ιστορίες πρέπει να είναι αποκλειστικά fantasy (συμπεριλαμβανομένων και παραμυθιών), επιστημονικής φαντασίας, ή τρόμου, και ολοκληρωμένες!\nΘα ανεβάσετε τις ιστορίες σας στο παρόν τόπικ. Μετά, όταν διαβάσετε τις ιστορίες, θα στείλετε ΠΜ στους dagoncult ΚΑΙ Oberon με ψήφους για 5 ιστορίες που σας άρεσαν περισσότερο, σε τυχαία σειρά! Mπορούν να ψηφίσουν όλα τα μέλη του sff είτε πήραν μέρος στο διαγωνισμό είτε όχι. (Αν είστε συγγραφείς που έλαβαν μέρος, εννοείται πως δεν θα συμπεριλάβετε τη δική σας ιστορία στις 5 καλύτερες, γιατί θα το πω στη θεία Ομπεράνθη και ποιος την ακούει μετά!)\nΗ ψηφοφορία θα διαρκέσει μία εβδομάδα, δηλαδή μέχρι και τα μεσάνυχτα της Τρίτης 16 Αυγούστου (προς Τετάρτη 17), μια που οι ιστορίες των FFL είναι συνήθως αρκετά μικρές ώστε να μπορούν να διαβαστούν σε σχετικά λίγο χρόνο. Ο/η συγγραφέας της νικήτριας ιστορίας, εκτός από τον τίτλο "Γρηγορότερο Μολύβι του SFF" κερδίζει και το δικαίωμα να θέσει το θέμα και να διοργανώσει, αν θέλει, τον επόμενο FFL διαγωνισμό.\nΘα εκπλαγείτε, όσοι δεν έχει τύχει να διαβάσετε ιστορίες προηγουμένων FFL, με το πόσο καλές ιστορίες μπορούν να γραφτούν "φλασαριστά" μέσα σε 90 μόνο λεπτά!\nΕδίτιον το αναγκαίον: Επειδή με είχε ρωτήσει κάποιος συμμετέχων σε παλαιότερο FFL, editing στο ποστ με την ιστορία σας επιτρέπεται αρκεί να μην έχει λήξει ο χρόνος του συγγραφικού μέρους, δηλαδή τα 90 λεπτά. Μετά, κανένα edit ούτε για ένα typo. Nothing, nada, zilch, zip!\nΟι ιστορίες του διαγωνισμού, με σειρά συμμετοχής\nΔυο σταγόνες ιδρώτα - Naroualis\nEdited August 12, 2011 by Oberon\nΤην Πέμπτη δεν μπορώ σίγουρα. Για Τετάρτη, μάλλον ναι.\nΕγώ θέλω. Δηλαδή το πνεύμα είναι πρόθυμο. Απλά αγχώνεται εύκολα στη βεβιασμένη έμπνευση.\nΤο πρόβλημα είναι το ... δάχτυλο. Θέλει 10+ λεπτά να βγάλει με το ζόρι 100 μόνο λέξεις.\nΉ θα τα καταφέρω μόλις, ή θα αποτύχω.\nΑν θέλεις 10 λεπτά για 100 λέξεις, σε 90 λεπτά βγάζεις 900 λέξεις οπότε είσαι με τα μπούνια μέσα. Ακόμα και διπλάσιο χρόνο να χρειαστείς, πάλι μέσα είσαι. Το κατώτερο όριο εξ άλλου είναι μόλις 400 λέξεις. ;)\nΕγώ θα προσπαθήσω να λάβω μέρος αν και είναι η πρώτη μου φορα... Ελπίζω να μην μου βγουν 6500 λέξεις\nΈχει πολλή φάση. Η αίσθηση ότι όλοι γράφουν, η αδρεναλίνη να κυλά, το φάγωμα των νυχιών, η έμπνευση, τα ανήσυχα βλέματα προς το ρολόι, ο ενθουσιασμός όταν τελειώσεις την ιστορία, η βιασύνη να την ανεβάσεις. Όλα αυτά. Και ξαφνικά βρισκόμαστε αστραπιαία με πολλές καινούργιες ιστορίες και διάθεση για σχόλια και κουβεντούλα.\nΩραίο ακούγεται! Θα προσπαθήσω Μέρα και ώρα ξέρουμε ακόμα?\nΚι εγώ θέλω να πάρω μέρος (δεν είναι και σίγουρο ότι θα τα καταφέρω, αλλά είμαι μέσα για την προσπάθεια!!) Μπορώ και τις δυο μέρες αλλά θα με βόλευε να ξεκινούσε στις δέκα αντί για τις εννιά...\nKανένα πρόβλημα για τις 10, νομίζω.\nΗ μέρα θα είναι ή αύριο ή μεθαύριο αλλά αφού η Χριστίνα δεν μπορεί την Πέμπτη, πάει για αύριο Τετάρτη εκτός αν πολλοί άλλοι δεν μπορούν Τετάρτη, οπότε θα δούμε.\nEdited August 9, 2011 by Oberon\nΝα το κάνουμε κάπου στην μέση; Εννιά και μισή για να μπορώ και εγω; Περιμένω και τις προτάσεις των άλλων βέβαια για να δούμε.\nΑν είναι έτσι είμαι μέσα\nΟκ Περιμένουμε και άλλες συμμετοχές λοιπον.\nΌ,τι πείτε για την ώρα. Εγώ μπορώ οποιαδήποτε στιγμή να είμαι εδώ για ό,τι χρειαστεί. Το ίδιο νομίζω και ο dagoncult.\nKάτι για το θέμα, επειδή μπορεί να σας ανησυχήσει. Συνήθως τα θέματα των FFL είναι πιο γενικά και πιο "απλά" από άλλων διαγωνισμών, ώστε να μην χρειάζεται να σπαταληθεί πολύς χρόνος για να σκεφτεί κανείς τι να γράψει, και να υπάρχει "ευλιγισία" για πάμπολλα είδη και τύπους ιστοριών.\nΣτους προηγούμενους 6 διαγωνισμούς, τα θέματα ήταν:\n1. Επαφή με το Άγνωστο (Dain, νυν Oberon)\n2. Η Απάτη (Naroualis)\n3. Σπάζοντας τα Δεσμά (Dain, νυν Oberon)\n4. Η συνάντηση (nikosal)\n5. Δηλητήριο (Dinosxanthi)\n6. Πληγή (Northerain)\nΠιθανότατα μέσα κι εγώ. Αυτό που γράφω τώρα είναι πολύ πιεστικό και πρέπει να κάνω (πολύ σύντομα) διαλείμματα για να ανταπεξέλθω.. Άλλωστε τι είναι μιάμιση ώρα;\nΜε την ώρα και τη μέρα προς το παρόν δεν έχω πρόβλημα.\nΕννοείται πως θέλω κι εγώ... Το πρόβλημα είναι πως για Τετάρτη μπορώ αλλά στις 22:30... την Πεμπτη μπορώ ότι ώρα και να είναι... Θέλω... Θέλω... Θέλω...\nΌχι που δε θα 'θελες εσυ!! Δεν έχεις αφήσει διαγωνισμό για διαγωνισμό!! εγώ 22:30 μπορώ πάντως\nΔέκα και μισή είναι πολύ αργά για μένα.. Θα δούμε μέχρι αύριο πόσοι μπορούν.\nΚάτι σου έχω κάνει εγώ εσένα κι ακόμα αναρωτιέμαι... χμμμμμ.... τι σου χω κάνει; τι;;;;\nΜπορώ και τις δύο μέρες, αρκεί να ξέρω από πιο νώρις πότε θα γίνει, για μην κανονίσω τίποτα άλλο.\nΑν και την προηγούμενη φορά δεν μου βγήκε τίποτα, ελπίζω να τα καταφέρω σ' αυτήν.\nΣου είναι αδύνατον νωρίτερα? Γιατί η Eugenia δεν ξέρω αν μπορεί 22:30 και η Χριστίνα (Sonya) δεν μπορεί Πέμπτη.\nΧαχαχαχαχαχαχα, όχι καλέ, πλάκα κάνω!! Τι να μου ΄χεις κάνει;; Χαχαχα. Απλά έχω καυστικό χιούμορ\nΈχω μάθημα στην σχολή μέχρι τις 22:25... σνιφ... σνιφ... Αν τελικά γίνει οριστικό για αύριο νωρίς, ενημέρωσέ με pls με ένα μήνυμα μήπως βάλω τα μαθήματά μου νωρίτερα (αν και το κόβω λίγο δύσκολο)\nΜπορεί κάποιος να λάβει μέρος αν δεν το έχει δηλώσει προηγουμένως ?\nΝαι, φυσικά. Οποιοσδήποτε μπορεί να λάβει μέρος, οποιαδήποτε στιγμή ακόμα κι αν έχει ξεκινήσει το γράψιμο από τους υπόλοιπους (αν πιστεύει βέβαια πως μπορεί να τελειώσει την ιστορία του στο χρόνο που απομένει).\nΓια να δούμε τι θα πει και η Eugenia. Αν μπορεί πιο αργά δηλαδή.


Λιούις Χάμιλτον Ετικέτες - Σελίδα 2 από 2 - Messinia Live\nΟ Λιούις Χάμιλτον, παρά το γεγονός ότι έχει κατακτήσει και μαθηματικά το πρωτάθλημα, συνεχίζει στον ίδιο δαιμονιώδη ρυθμό. Ο παγκόσμιος πρωταθλητής κατέκτησε...\nΟ Λιούις Χάμιλτον πήρε τη νίκη στο χαοτικό Τουρκικό γκραν πρι και πανηγύρισε τον 7ο παγκόσμιο τίτλο στην καριέρα του! Ο βρετανός...\nFormula 1- Ουγγαρία: “Σίφουνας” o Χάμιλτον, o Φερστάπεν “σφήνα” στις Mercedes\nΣε παράσταση για ένα ρόλο μετέτρεψε ο Λιούις Χάμιλτον το Grand Prix της Ουγγαρίας. Ο Βρετανός πιλότος της Mercedes εκμεταλλεύτηκε στο έπακρον...\nΤην πρώτη του νίκη στο φετινό πρωτάθλημα κατέκτησε ο Λιούις Χάμιλτον που δεν αντιμετώπισε προβλήματα στην πίστα της Στυρίας. Ο Βρετανός ξεκίνησε...


Χριστούγεννα στις μουσικές σκηνές της Αθήνας | Reader.gr\nΧριστούγεννα στις μουσικές σκηνές της Αθήνας\nΣάβ, 22/12/2018 - 17:01\nΣε ποιες μουσικές σκηνές θα γιορτάσουμε το ρεβεγιόν και την ημέρα των Χριστουγέννων.\nΟι μουσικές σκηνές της Αθήνας «φορούν» τα γιορτινά τους και ανεβάζουν στη σκηνή αγαπημένους καλλιτέχνες για το ρεβεγιόν και την ημέρα των Χριστουγέννων.\nΣτις επιλογές που ακολουθούν θα βρείτε μελωδικά και κεφάτα προγράμματα για κάθε μουσικό γούστο που μάς προ(σ)καλούν να το ρίξουμε έξω.\nΚάντε την κράτησή σας έγκαιρα, φορέστε την πιο καλή σας... διάθεση και καλή διασκέδαση!\nΤα φετινά Χριστούγεννα ο Διονύσης Σαββόπουλος καλεί την Angelika Dusk, την μπάντα και τους φίλους της καλλιτέχνες να βάλουν τα γιορτινά τους και να ανέβουν στη σκηνή του Άλσους για το πιο αστραφτερό και απροσδόκητο ρεβεγιόν της πόλης στις 24 Δεκεμβρίου. Μαζί τους οι: Ίαν Στρατής, Γιάννα Βασιλείου, Ξένια Ντάνια, Φαίδων Φαρίντ, Δημήτρης Σαμόλης και Δημήτρης Κόψης σε μια νύχτα γεμάτη μουσικά, πολύχρωμα πυροτεχνήματα. Η απροσδόκητη αυτή παρέα, μας θυμίζει κλασικά χριστουγεννιάτικα hit singles, rock singles, μοναδικά τραγούδια από αγαπημένα μιούζικαλ, pop επιτυχίες, κ.ά. Την καλλιτεχνική επιμέλεια υπογράφει η Μυρτώ Κοντοβά.\nΣτο Γυάλινο Μουσικό Θέατρο κάνουμε ρεβεγιόν Χριστουγέννων (24/12) με τους Λαυρέντη Μαχαιρίτσα και Νίκο Πορτοκάλογλου! Οι δύο τραγουδοποιοί με τις παράλληλες διαδρομές, αυτό τον χειμώνα συναντιούνται για πρώτη φορά στη σκηνή δημιουργώντας μία μουσική παράσταση με τίτλο «Τι έχει μείνει απ' τη φωτιά». Μαζί τους βρίσκεται η ταλαντούχα ερμηνεύτρια Μιρέλα Πάχου. Επιπλέον, ανήμερα τα Χριστούγεννα, γιορτάζουμε με τη μουσικοθεατρική παράσταση «Όνειρα Γλυκά» της Σαλίνας Γαβαλά, με τις Ελπίδα και Σαλίνα Γαβαλά, ενώ παράλληλα στο Γυάλινο Up Stage οι Κύκλος Band ετοιμάζουν το δικό τους κεφάτο Xmas Party για τη Δευτέρα 24 και την Τρίτη 25 Δεκεμβρίου.\nΗ Ελευθερία Αρβανιτάκη και ο Γιάννης Κότσιρας περιμένουν το κοινό σε ένα άκρως φωτεινό και γιορτινό πρόγραμμα με αγαπημένα τραγούδια στην Ακτή Περαιώς για το ρεβεγιόν των Χριστουγέννων (24/12). Οι δυο αγαπημένοι καλλιτέχνες μπλέκουν τα μεγάλα τους τραγούδια, θυμούνται σπουδαία λαϊκά που αγαπάνε κι ενώνουν τις φωνές και τους μουσικούς τους κόσμους.\nΗ Ελένη Βιτάλη με τους ΤΖΟΥΜ, στήνουν μια χριστουγεννιάτικη βεγγέρα, στο Ίλιον Plus, στην καρδιά της Αθήνας, ανήμερα των Χριστουγέννων 25 Δεκεμβρίου. Μαζί τους η Βιολέτα Ίκαρη. Για άλλη μια φορά, η Ελένη Βιτάλη, σχεδιάζει και πραγματώνει με το δικό της ανατρεπτικό τρόπο, μια παράσταση στην οποία συνυπάρχουν όλα όσα μπορεί να χωρέσει και να αναδείξει, η ιδιαίτερη προσωπικότητα και φωνή της.\nΠατησίων & Κοδριγκτώνος 17, Αθήνα. Τηλέφωνο επικοινωνίας: 21 0882 4383\n«Φίλα με…στις Γραμμές» και τις ημέρες των Χριστουγέννων για τον Σταμάτη Κραουνάκη και την ταλαντούχα ομάδα του Σπείρα Σπείρα. Το ξεχωριστό λαϊκό πρόγραμα που στήνει ο Σταμάτης Κραουνάκης υπόσχεται δυο γιορτινές νύχτες, 24 και 25 Δεκεμβρίου, γεμάτες διασκέδαση.\nΠαραμονή και ανήμερα Χριστουγέννων όλοι οι δρόμοι οδηγούν στο Νέο Κόσμο και στα stages του Σταυρού του Νότου. Ο μουσικός μπαξές στο γνωστό στέκι τα έχει όλα. Την Παραμονή των Χριστουγέννων γιορτάζουμε με τα τραγούδια του αγαπημένου Σωκράτη Μάλαμα στην Κεντρική Σκηνή ή με το live xmas πάρτι που στήνει η House Band στο Club του Σταυρού. Παράλληλα, ανήμερα της πιο γιορτινής μέρας του χρόνου, 25 Δεκεμβρίου, η Ρένα Μόρφη ως Σούλη Ανατολή θα ξεσηκώσει όσους επιλέξουν το stage του Club για τη γιορτινή τους έξοδο. Επιπλέον, το ίδιο βράδυ, ο ανατρεπτικός καλλιτέχνης Σπύρος Γραμμένος θα σας περιμένει στο main stage με το γνωστό του χιούμορ και τα τραγούδια του. Μαζί του οι Διονύσης Ατζαράκης και Θωμάς Ζάμπρας.\nΗ μουσική σκηνή Σφίγγα μας προσκαλεί να κάνουμε ρεβεγιόν Χριστουγέννων (24/12) με τον Κώστα Χατζή ο οποίος μας ταξιδεύει μέσα από τη λυρικότητα και την ευαισθησία των στίχων και της μουσικής των τραγουδιών, που σημάδεψαν μια ολόκληρη εποχή. Μαζί του τραγουδούν η Μαρία Αλεξίου και η Αντωνία Χατζίδη ενώ την ορχήστρα διευθύνει ο μαέστρος Γιώργος Παγιάτης.\nΤο Μπαράκι του Μάριου σάς περιμένει με ένα κεφάτο εορταστικό πρόγραμμα Παραμονή και ανήμερα Χριστουγέννων. Ο Χρήστος Παπαδόπουλος, ο Γεράσιμος Ανδρεάτος, ο Γρηγόρης Μπιθικώτσης, ο Παύλος Χαϊκάλης, η Τάνια Τρύπη, ο Θάνος Κοντογιώργης και η Μαρία Καρλάκη παρέα με τους μουσικούς τους μεταφέρουν το κοινό στην δεκαετία του '50 και του '60, μέσα από λαϊκά και ρεμπέτικα τραγούδια-σταθμoύς στην ελληνική δισκογραφία που ξεσηκώνουν και συγκινούν.\nΟ πιο ερωτικός τραγουδιστής του ελληνικού πεντραγράμμου, Γιάννης Πάριος, ενώνει τη φωνή και τα τραγούδια του με τη Γλυκερία στις 24 και 25 Δεκεμβρίου. Δυο μεγάλες φωνές, δυο σπουδαίοι καλλιτέχνες, σε μια ξεχωριστή μουσική συνάντηση στη σκηνή του Baraonda Music Hall.\nΤο Gazarte φοράει τα γιορτινά του και υποδέχεται τα Χριστούγεννα με συναυλίες, επιλεγμένα dj sets, και εορταστικά μενού. Παραμονή και ανήμερα των Χριστουγέννων το κέφι ανεβαίνει στο Roof Stage με τους Swingin Cats και επώνυμους DJs στα decks. Τις ίδιες γιορτινές βραδιές στο Main Stage, η Αλέκα Κανελλίδου παρέα με το κουιντέτο του Δημήτρη Καλαντζή βάζει για τα καλά το κοινό στο γιορτινό κλίμα με αγαπημένα jazz standards.\nΤα Χριστούγεννα στο El Convento Del Arte αποκτούν νεανικό και μελωδικό χαρακτήρα μέσα από τις σπουδαίες επιλογές τραγουδιών της Idra Kayne. Την Τρίτη 25 Δεκεμβρίου, η ταλαντούχα ερμηνεύτρια σάς ταξιδεύει σε jazz, soul και pop ήχους, χωρίς να λείπουν και χριστουγεννιάτικα αγαπημένα κομμάτια ένεκα της ημέρας. «Have yourself a Merry soulful Christmas»!\nΒιργινίας Μπενάκη 7, Μεταξουργείο. Τηλέφωνα επικοινωνίας: 210 5200602\nΤο φετινό χριστουγεννιάτικο ρεβεγιόν (24/12) είναι μόνο rock 'n' roll στο Κύτταρο Live Club. Oι Bullets έρχονται να τη γιορτάσουν μαζί σας με μία ακόμα πιο «feelgood» εμφάνιση συνώνυμο του πάρτι. Στο μικρό rockabilly festival θα μοιραστούν το stage μαζί τους οι Rhythm Blast από την Αθήνα και οι All Nihgt Groovers από την Χαλκίδα.\nΗπείρου 48 & Αχαρνών. Τηλέφωνα επικοινωνίας: 210 822413\nΤην Παραμονή των Χριστουγέννων (24/12), το Kremlino του Πειραιά γιορτάζει με τους ΒΙΕΤΝΑΜ, μια μπάντα που τα παίζει όλα. Αθάνατα ελληνικά ποπ και λαϊκοπόπ χιτς από τα 80s, τα 90s και τα 00s που θα σας κάνουν να κουνηθείτε και να καψουρευτείτε ακόμα κι αν είστε ρομπότ. Όσοι έρθουν στο τσακίρ κέφι, θα υπάρχουν και πιάτα για σπάσιμο...\nΧαϊδαρίου 6, Πειραιάς. Τηλέφωνα επικοινωνίας: 210-4100010\nΗ Αμαξοστοιχία-Θέατρο το Τρένο στο Ρουφ και οι Dilemma σάς περιμένουν τη βραδιά των Χριστουγέννων (25/12) στο μοναδικό σκηνικό του Μουσικού Βαγονιού Orient Express. Παραδοσιακά κάλαντα και γνωστές χριστουγεννιάτικες μελωδίες, όπως Jingle bell rock, Let it snow, Santa baby, Santa Claus is coming to town, Winter wonderland, Feliz Navidad κ.ά. φιλτράρονται από το ντουέτο των Dilemma και διασκευάζονται με κέφι και μουσική διάθεση για σαξόφωνο, κιθάρα, πιάνο και φωνές.\nΣιδηροδρομικός & Προαστιακός Σταθμός Ρουφ, επί της Λεωφ. Κωνσταντινουπόλεως. Τηλέφωνα επικοινωνίας: 210 5298922 / 6937 604988\nΣτο απόγειο της καριέρας του ο Allan Harris, ο «Nat King Cole του 21ου αιώνα» -όπως τον αποκάλεσαν- ο μοναδικός crooner, κιθαρίστας, ηθοποιός και jazzman, επιστρέφει στην Αθήνα να γιορτάσει τα 100 χρόνια από την γέννηση του μεγάλου Nat King Cole αλλά και τα Χριστούγεννα, με το αθηναϊκό κοινό. Από τη σκηνή του Half Note στις 24 και 25 Δεκεμβρίου, υπόσχεται τα πιο γλυκά, ερωτικά και απογειωτικά Χριστούγεννα μέσα σε ατμόσφαιρα Νέας Υόρκης.


Χρήστος Σίμος, αρθρογράφος - Commonality\nΤο GNTM και το ΠΑΣΟΚ\nΤο πιο εντυπωσιακό με τις εκλογές για την ανάδειξη του νέου επικεφαλής του ΠΑΣΟΚ (δεν υπάρχει πια λόγος να αποκαλείται “ΚΙΝΑΛ” καθώς είναι πλέον δεδομένο ότι το όνομα αυτό θα πάψει να υπάρχει, άλλωστε η πρόσοψη της Χαρ. Τρικούπη έχει ήδη προσαρμοστεί στα νέα ( ; ) δεδομένα) είναι η έκταση που αυτή έχει λάβει στη δημόσια σφαίρα. Η εντύπωση, βεβαίως, δεν προκύπτει ούτε από την ιστορικότητα του κόμματος ούτε από τη σημασία του στο πολιτικό σκηνικό, ενόψει μάλιστα εκλογών με απλή αναλογική. Το ΠΑΣΟΚ αποτελεί έναν πολιτικό χώρο που καθόρισε τις πολιτικές εξελίξεις από τη Μεταπολίτευση μέχρι και σήμερα και προφανώς η παρουσία του εξακολουθεί να παίζει ρόλο, παρ’ όλο που οι δυνάμεις του είναι πια συρρικνωμένες. (...) Το δεύτερο ακόμα πιο “εντυπωσιακό” έχει να κάνει με την πλήρη αποδοχή της ίδιας της διαδικασίας. Ποια είναι αυτή; Υπάρχουν μόνο υποψήφιοι αρχηγοί, οι οποίοι ανταγωνίζονται μεταξύ τους και οι οποίοι εκλέγονται από τη “βάση”. Ποια είναι αυτή η “βάση”; Όσες και όσοι προσήλθαν στην κάλπη, έδωσαν τα 3 ευρώ και ψήφισαν τον υποψήφιο της αρεσκείας τους. Το γιατί αυτό χαρακτηρίζεται ως δημοκρατικό στη “μεταδημοκρατική” περίοδο που ζούμε δεν προξενεί, επίσης, εντύπωση. Η συμμετοχή των πολιτών είναι επικίνδυνη έννοια. Το μόνο που μπορούν να κάνουν προκειμένου να “συμμετάσχουν” στην πολιτική σφαίρα είναι να επιλέξουν αυτόν που τους αρέσει και μετά να επιστρέψουν στα σπίτια τους. Τη “δουλειά” κατόπιν θα την αναλάβουν οι αρχηγοί και τα επιτελεία τους, μακρυά από την ενοχλητική “μάζα”, η οποία προκαλεί φόβο ενίοτε. Το ότι αυτή η διαδικασία που ακολουθεί εδώ και χρόνια το ΠΑΣΟΚ μοιάζει με αυτή του γνωστού reality show GNTM δεν θα πρέπει να προξενεί εντύπωση. Όπως στο GNTM διαγωνίζονται τα μοντέλα και στον τελικό ψηφίζουν οι τηλεθεατές, έτσι και στο ΠΑΣΟΚ διαγωνίστηκαν οι αρχηγοί και οι τηλεθεατές ανέδειξαν, σε πρώτη φάση, το ζευγάρι του τελικού και στη δεύτερη τον τελικό νικητή. Στο πλαίσιο αυτό, Η Καθημερινή κάλεσε τον ΣΥΡΙΖΑ, ενόψει προφανώς και του επικείμενου συνεδρίου του, να δει αυτή τη διαδικασία μπας και καταλάβει επιτέλους τι σημαίνει δημοκρατία: “Ο ΣΥΡΙΖΑ θα είχε να ωφεληθεί αν, αντί αφορισμών, προσέγγιζε τις εξελίξεις με διάθεση κατανόησης. Αν έδινε στον εαυτό του την ευκαιρία να διδαχθεί από τα στάνταρ εσωκομματικής δημοκρατίας των αντιπάλων του”, σημείωσε το κύριο άρθρο της εφημερίδας στις 8/12/2021. (...) Σε ό,τι αφορά την ανανέωση που υποτίθεται ότι θα φέρει ο Νίκος Ανδρουλάκης, την οποία κάποιοι πιθανολογούν, κάποιοι άλλοι ελπίζουν, ενώ κάποιοι άλλοι έχουν αμφιβολίες, υπάρχει ένα πολύ ενδιαφέρον, αν όχι διαφωτιστικό, ρεπορτάζ, το οποίο, συμπτωματικά, δημοσιεύτηκε κι αυτό στις 9/12. Κι αυτό δεν είναι άλλο από το ρεπορτάζ με τίτλο “Ο θρησκευόμενος Νίκος Ανδρουλάκης”, το οποίο δημοσιεύτηκε στην ιστοσελίδα “Το Βήμα της Ορθοδοξίας”. “Μένουμε Ευρώπη”, αλλά έχουμε κι εκλογές.\nΧρήστος Σίμος: Το GNTM και ο Κυριάκος Μητσοτάκης\nΕίναι ηλίου φαεινότερο πως η συνάντηση του Κυρ. Μητσοτάκη με τον καβαλάρη στο Δαμάσι δεν ήταν καθόλου απρόσμενη. Αυτό που ίσως είναι κάπως λιγότερο προφανές είναι πως ο Κυρ. Μητσοτάκης αντιμετωπίζει τον εαυτό του ως εμπορικό προϊόν. Και η ιδιαιτερότητα στη δική του περίπτωση έχει να κάνει με το ότι, επειδή είναι πολιτικό πρόσωπο, είναι υποχρεωμένος να πρωταγωνιστεί στις καμπάνιες που προωθούν το brand, κάτι που δεν συμβαίνει στον χώρο της μόδας, καθώς τα προϊόντα φοριούνται από μοντέλα, όχι από τους ιδιοκτήτες των εταιρειών. Η περίπτωση Μητσοτάκη, όμως, υπάγεται στο πολιτικό μάρκετινγκ. Ο καθοδηγητής -ο αντίστοιχος coach του GNTM- δεν είναι άλλος από τον Αμερικάνο Σταν Γκρίνμπεργκ. Στο πλαίσιο αυτό, ο Μητσοτάκης, υπό τις οδηγίες του, θα κληθεί να πρωταγωνιστήσει σε μια σειρά ακόμα concepts, επιχειρώντας, εντέλει, να μετατρέψει την πολιτική σκηνή σε τηλεοπτικό show. Το concept “Ένα πρωινό στον Θεσσαλικό κάμπο” δεν είναι άλλωστε το πρώτο που είδαμε. Στο πλαίσιο του πολιτικού θεάματος, ο Μητσοτάκης προβαίνει τακτικά σε παρόμοιες κινήσεις, επιστρατεύοντας συχνά ακόμα και την οικογένεια του. Από τις ευχές στα παιδιά του μέσω των social media και την προβολή της σχέσης του γιου του με τη φημισμένη τενίστρια, την οποία το ίδιο το Μαξίμου φρόντισε να διαρρεύσει πριν λίγους μήνες, μέχρι τις βόλτες στις παραλίες και τις επισκέψεις σε αθλητικά events, ο Μητσοτάκης μοιάζει με πρωταγωνιστή αμερικάνικης σαπουνόπερας. Στο πλαίσιο αυτό, το σενάριο προβλέπει ότι οι θεατές-υπήκοοι θα χειροκροτούν εκστασιασμένοι τον πρωθυπουργό-τηλεοπτικό αστέρα που τους κάνει τη χάρη και τους κυβερνά. Σε κάθε περίπτωση όμως, η επιτυχία της μετατροπής της πολιτικής σκηνής σε πασαρέλα του GNTM δεν εξαρτάται μόνο από τον ίδιο.\nΤι κι αν η Αριστερά διακήρυττε τη σταθερή εναντίωση της στις ιδέες και τις πρακτικές της 17 Ν, ήδη από τότε που αυτή εμφανίστηκε; Αυτό μικρή σημασία έχει. Η ανανεωτική Αριστερά, μάλιστα, είχε πολλάκις καταφερθεί δημόσια κατά της 17 Ν, καθώς οι ιδέες της και οι πρακτικές της δεν είναι απλώς ξένες προς το αίτημα της κοινωνικής χειραφέτησης αλλά, σε τελική ανάλυση, το υπονομεύουν. Τι σχέση μπορεί να έχουν οι διάφοροι εκτελεστές που αφαιρούν ζωές στο όνομα δήθεν του λαού; Από πού κι ως πού σχετίζεται η Αριστερά με το ετερόκλητο μείγμα πατριωτικού ΠΑΣΟΚ το οποίο συνοδεύεται με μπόλικα κουμπούρια κι έναν ακραιφνή αντιτουρκισμό (όλα αυτά τα ιδεολογικά και πολιτικά στοιχεία προκύπτουν τόσο από τη δράση της 17 Ν όσο και από το ίδιο το βιβλίο του Δ. Κουφοντίνα με τίτλο Γεννήθηκα 17 Νοέμβρη, εκδόσεις Λιβάνη), που δεν έχει την παραμικρή σχέση με τον διεθνισμό; Αυτά προφανώς αποτελούν ψιλά γράμματα για τον Κυρ. Μητσοτάκη. Δεν τον αφορούν, μάλλον. Ο σκοπός του είναι η προπαγάνδα. Ωστόσο, στη δεύτερη φράση, υπάρχει μια λέξη που έχει ειδικό βάρος: η λέξη “αμετανόητος”. Όσα απαριθμεί ο Κυρ. Μητσοτάκης είναι οι λόγοι για τους οποίους η 17 Ν δικάστηκε, καταδικάστηκε και τα μέλη της οδηγήθηκαν στη φυλακή. Από ‘κει και πέρα όμως, ο χαρακτηρισμός “αμετανόητος” για τον Δ. Κουφοντίνα ή και για οποιονδήποτε άλλον κρατούμενο, δεν έχει καμία σχέση με τον θεσμικό ρόλο ούτε του πρωθυπουργού αλλά ούτε και με αυτόν του κράτους δικαίου. Η μετάνοια, την οποία επικαλέστηκε ο Κυρ. Μητσοτάκης, δεν ανήκει στη σφαίρα του κράτους δικαίου. Ο σκοπός της ποινής δεν είναι η μετάνοια, αλλά ο σωφρονισμός. Μετανοημένους αναζητά η χριστιανική θρησκεία και οι πιστοί που προσέρχονται για εξομολόγηση, που είναι πρόθυμοι να ομολογήσουν τις αμαρτίες τους, όχι το κράτος δικαίου.\nΑν για τη Δεξιά, ή έστω για μια μερίδα της, συνιστά ταμπού η αναφορά στη δολοφονία του Π. Φύσσα ακόμα και υπό τον μανδύα της “θεωρίας των δύο άκρων”, τότε τα πράγματα είναι πολύ σοβαρά (και επικίνδυνα). Και αντίστροφα: Αν για το “φιλελεύθερο” προφίλ του Κυρ. Μητσοτάκη αρκεί μια προοδευτική υποψήφια για την Προεδρία της Δημοκρατίας και μια αναφορά στη δολοφονία του Π. Φύσσα όπως η παραπάνω, προκειμένου να διαφοροποιηθεί από το “συντηρητικό” υπόβαθρο του κόμματος του, τότε τα πράγματα είναι πολύ σοβαρά (και επικίνδυνα). Κι αν στον “κεντρώο χώρο” το μόνο που έχει απομείνει είναι η διαχείριση των συμβόλων και η ανακύκλωση τους, τότε η Αριστερά πρέπει να σκεφτεί. Με σοβαρότητα.\nΗ παραίτηση του Αντ. Διαματάρη, λοιπόν, ακυρώνει πλήρως το αφήγημα του Κυρ. Μητσοτάκη περί αριστείας. Κι όχι μόνο επειδή δεν είχε κάποιον τίτλο σπουδών, είτε αυτό είναι πτυχίο ή μεταπτυχιακό. Υπάρχει και κάτι ακόμα. Πριν φτάσουμε όμως σε αυτό, υπάρχουν και κάποια άλλα ζητήματα. Ο διορισμός του Τάσου Φιλιππάκου στο γραφείο του Διαματάρη ακυρώνει το δήθεν νέο και άφθαρτο προφίλ του ίδιου του Κυριάκου Μητσοτάκη. Ο Τ. Φιλιππάκος έρχεται από το πολύ παλιό και βεβαρημένο με σκάνδαλα παρελθόν του δικομματισμού ΝΔ-ΠΑΣΟΚ. Μεταρρυθμίσεις και επιτελικό κράτος με ανθρώπους που έχουν πρωταγωνιστήσει σε σκάνδαλα εκατομμυρίων ευρώ δεν γίνονται. Η παραίτηση Διαματάρη δεν σημαίνει πως αυτός δεν ήταν ικανός για τη δουλειά που τον είχαν βάλει να κάνει, με τον τρόπο που αντιλαμβάνεται τη “δουλειά” η ΝΔ. Και, ας μην ξεχνάμε, πως η δημοσιότητα για τα δήθεν πτυχία του, ξεκίνησε από μια ιστοσελίδα της ομογένειας. Γεγονός που καταδεικνύει αυτό που η επιστολή που δημοσιεύτηκε τη μέρα της παραίτησης του στην εφημερίδα του, ότι δηλαδή “η συζήτηση για το πρόσωπό του περιστρέφεται γύρω από το ποιο τμήμα και ποιο έτος του Κολούμπια τελείωσε και την ακρίβεια του βιογραφικού του, μέσα στα πλαίσια της σταυροφορίας για την αριστεία που χρησιμοποιούν και προβάλλουν οι άνθρωποι της δικής του παράταξης. Εξ οικείων τα βέλη”. Υπάρχει, με άλλα λόγια, έντονο παρασκήνιο που αφορά το εσωκομματικό πεδίο της ΝΔ, πίσω από την συγκεκριμένη παραίτηση. Όπως άλλωστε έδειξε ο ίδιος ο πρωθυπουργός, μέσω του κυβερνητικού εκπροσώπου, δεν είχε πρόβλημα να θυσιάσει την “αριστεία” προκειμένου να διατηρήσει τον Διαματάρη στην θέση του.\nΤα «κοινωνικά» και τα «κομματικά» επιδόματα\nΗ οπτική του νεοφιλελευθερισμού σε σχέση με το κράτος είναι γνωστή και ο Κυρ. Μητσοτάκης σπάνια χάνει την ευκαιρία να την αναπαραγάγει. Στο πλαίσιο αυτό, για το νεοφιλελεύθερο δόγμα, το κράτος πρέπει να περιορίζει τη δράση του στο ελάχιστο. Το κράτος δεν μπορεί πλέον να ασκεί παραγωγικές δραστηριότητες, δεν μπορεί και δεν πρέπει να ασχολείται με προνοιακά ζητήματα (η ίδια η έννοια της «πρόνοιας», άλλωστε, είναι οριακά αποδεκτή από τους νεοφιλελεύθερους), δεν μπορεί και δεν πρέπει να αναλαμβάνει έργα υποδομών.\nΓια ποιον λόγο λοιπόν ο επικεφαλής της Ν.Δ. χρειάζεται την ιδεολογία για να μιλήσει για την εισαγωγή των ιδιωτών στην κοινωνική ασφάλιση; Με ποιο κριτήριο θεωρεί ως «ξεπερασμένες» τις συλλογικές συμβάσεις; Γιατί πρέπει να καταφύγει στην ιδεολογία για να υποστηρίξει πως δεν είναι δυνατόν να ισχύει το δικαίωμα μονομερούς προσφυγής στον Οργανισμό Μεσολάβησης και Διαιτησίας; Δεν είναι... πραγματικά και προοδευτικά όλα αυτά; Σε τι χρησιμεύει η ιδεολογία στον Κυρ. Μητσοτάκη όταν κάνει λόγο για την ανάγκη ιδιωτικοποίησης του Γενικού Λογιστηρίου του Κράτους (ΓΛΚ); Δεν είναι... αυτονόητο ότι πρέπει να ιδιωτικοποιηθεί, όσο αυτονόητη είναι, παραδείγματος χάρη, η ανατολή του ηλίου από την ανατολή; Κι αν η ιδιωτικοποίηση του ΓΛΚ κρίνεται ως απαραίτητη, για ποιον λόγο να μην ιδιωτικοποιηθεί και το ίδιο το γραφείο του πρωθυπουργού; Για ποιον λόγο χρειάζεται να είναι κάποιος εκλεγμένος; Δεν θα γίνεται καλύτερα η... δουλειά;\nΣύμφωνα με έναν ειδικό του πεδίου, οι δημοσκοπήσεις συνιστούν πολιτικό εργαλείο διπλής -τουλάχιστον- χρήσης: Μετρούν τις απόψεις της κοινής γνώμης και ταυτόχρονα αξιοποιούνται ως εργαλείο κατασκευής της. Αν λοιπόν η δημοσκόπηση δεν εξάγει το επιθυμητό αποτέλεσμα, θα παραμείνει στο συρτάρι. Ως γνωστόν, όταν η πραγματικότητα δεν συμβαδίζει με τη θεωρία, τόσο το χειρότερο για την πρώτη...\nΤο ΙΝΕΔΙΒΙΜ και το «σπάταλο Δημόσιο»\nΣύμφωνα με σειρά δημοσιευμάτων στον καθημερινό Τύποi, το Ίδρυμα Νεολαίας και Δια Βίου Μάθησης (ΙΝΕΔΙΒΙΜ), το οποίο υπάγεται στο υπουργείο Παιδείας, είχε εκχωρήσει από το 2011 τον πλήρη έλεγχο του λογιστηρίου και των οικονομικών υπηρεσιών του σε ιδιωτική εταιρεία, η οποία, όλως... τυχαίως, ανήκει στον αντιδήμαρχο Οικονομικών Υποθέσεων του Δήμου Περιστερίου Αλέξη Σταυρούλια. Σύμφωνα πάντα με τα ίδια δημοσιεύματα, κατά την περίοδο 2011-2015, η συγκεκριμένη εταιρεία εισέπραξε από το ΙΝΕΔΙΒΙΜ για την παροχή υπηρεσιών ποσό που προσεγγίζει τα 10 εκατομμύρια ευρώ. Σε ό,τι αφορά δε την ποιότητα των παρεχόμενων υπηρεσιών, τα πορίσματα του Σώματος Επιθεωρητών Ελεγκτών Δημόσιας Διοίκησης είναι εξόχως αποκαλυπτικά, αφού έχουν εντοπιστεί από υπερκοστολογήσεις και φωτογραφικές συμβάσεις μέχρι και... διάθεση κονδυλίων για αυτοδιοικητικές εκλογές!